ЖЧ-2014. АҚШ Ганадан реванш олди / CHAMPIONAT.asia\nЖЧ-2014. АҚШ Ганадан реванш олди\n17 июн 2014 05:44\nГана ва АҚШ терма жамоалари кетма-кет учинчи маротаба мундиалларда бир-бирларига қарши дуч келишмоқда.\nАввалги иккита мундиалда АҚШ Ганага имкониятни бой бериб, жаҳон чемпионатидаги иштирокларини якунлаган эдилар. Бу сафар улар ўтган ўйинлардаги мағлубият аламини олиш мақсадида Ганага қарши саф тортишди.\nУчрашувдан олдин кўпчилик Гана яна бир бор АҚШни енгиши ва ҳозирда Юрген Клинсманн бошқариб бораётган жамоа анча ёш ва тажрибасиз дея эътироф этилаётганди. Гана таркибида шубҳасиз бир қатор моҳир футболчилар жамланишган. Боатенг, Эссьен, Мунтари, Асамоа Гьян, Андре Айью, Квадво Асамоа, Менса каби футболчиларнинг иқтидори юқори баҳоланиб, АҚШ бу сафар ҳам Ганага имкониятни бой бериши тахмин қилинганди.\nУчрашув бошланиши билан ҳужумга отланган АҚШ терма жамоаси илк сониялардаёқ Гана посбонини ранжитишди. Клинт Демпсининг Гана жарима майдончаси томон кириб бориши ва кучли зарба билан ҳисобни очиши ганалик футболчиларни шошилтириб қўйди. Бундай воқеалар ривожини кутмаган Гана, дарҳол ҳужумга отланди. Лекин шу куни АҚШ терма жамоаси ҳимоя қўрғони ҳар қанча мақтовларга лойиқ ўйин кўрсатди. Деярли Гананинг ташкил этган биринчи бўлимдаги барча ҳужумини АҚШ ҳимоячилари бартараф этишдан чарчашмади. Биринчи бўлимда бошқа голлар киритилмади.\nИккинчи бўлимни ҳужумкор бошлаган Гана ҳа деганда рақиб дарвозаси томон йўл топа билмади.\nУчрашувни кутилмаганда захира ўриндиғида бошлаган Гана юлдузи Принц Боатенг мураббий томонидан майдонга ташланди. Лекин захирадан тушишига қарамай, Боатенг ўйинга мослашиб кета олмади. Унинг ҳаракатларини АҚШ ҳимоячилари пайқаб қолишди ва унга эркинлик тақдим этишмади.\nУчрашувнинг 82-дақиқага келиб, Андре Айью ва Асамоа Гьян томонидан ташкил этилган ҳужум ниҳоят гол билан якунланди. Андре Айьюдан тўпни қабул қилиб олган Гьян товони билан жуда чиройли тарзда тўпни яна Айьюга қолдирди. Андре Айью эса бир қадам ташлаб, дарвоза томон зарба берди ва ҳисобни тенглаштиришга эришди.\nГолдан кейин АҚШ тезда олдинга қараб борди.Ўйиннинг 86-дақиқасида бурчак тўпини амалга оширган Клинсманн жамоаси ўз мақсадига эришди. Бурчакдан ошириб берилган тўпни Жон Брукс боши билан Гана дарвозасига йўллади ва ўйиндаги ҳал қилувчи голни киритди, 1:2!\nШундай қилиб, ниҳоят АҚШ терма жамоаси Ганани мағлуб этишни уддасидан чиқди. Юрген Клинсманн жамоаси мундиални ғалаба билан бошлаб, ўз ҳисобларига уч очкони ёзиб қўйишди.\nЖЧ-2014. "G" гуруҳи, 1-тур.\nГана - АҚШ 1:2\nБош ҳакам: Юнас Эрикссон (Швеция)\nЁрдамчи ҳакамлар: Матиас Класениус (Швеция), Даниэль Варнмарк (Швеция)\nЗахира ҳаками: Норберт Хауата (Таити)\nГоллар: Дэмпси (1), Айью (82), Брукс (86)\nГана: Кварасей, Гьян, Опаре, Атсу (Адома, 78), Андре Аью, Мунтари, Ж.Аью (Боатенг, 58), Рабиу (Эссьен, 72), Менса, Асамоа, Бойе,\nАҚШ: Ховард, Брэдли, Беслер, Беслер, Демпси, Бедоя (Зуси, 78), Жонес, Бэкерман, Алтидор (Йоханнссон, 23), Камерун, Жонсон.\nОгоҳланитиришлар: Рабиу (30), Мунтари (90).


Тошкентга ташрифи кутилаётган Туркия делегацияси билан онлайн мулоқот бўлиб ўтди\nБугун Кинематография агентлиги Бош директори Фирдавс Абдухолиқов Тошкент халқаро кинофестивалига ташрифи кутилаётган Туркия делегацияси билан онлайн мулоқот ўтказди.\nМулоқотда агентлик раҳбарияти билан бирга Туркия Республикаси Маданият ва Туризм вазири ўринбосари Ahmet Misbah Demircan, Туркиянинг Ўзбекистондаги фавқулодда ва мухтор элчиси Olgan Bekar, Туркиянинг Ўзбекистондаги элчихонаси маданият ва туризм маслаҳатчиси Alparslan Akıncı ва бошқалар иштирок этди.\nТомонлар мулоқот давомида "Ипак йўли дурдонаси" XIII Тошкент халқаро кинофестивалида ҳамкорликни йўлга қўйиш бўйича музокаралар олиб боришди. Унга кўра фестиваль доирасида Ўзбекистонда турк кино кунлари ўтказилиши режалаштирилди. Шунингдек, икки давлат киноижодкорлари иштирокида учрашувлар, жонли мулоқотлар ташкил этиш масалалари илгари сурилди. Мулоқотда Туркия Республикаси Маданият ва Туризм вазири ўринбосари турк киноижодкорларининг ташрифлари Туркия ва Ўзбекистон телеканаллари орқали эфирга узатилиши таклифини билдирди. Шу билан бирга Тошкент халқаро кинофестивалига машҳур турк киноюлдузларининг ташрифини таъминлаш ва кутиб олиш ишлари кўриб чиқилди.\nАгентлик Бош директори Туркия делегацияси билан мулоқот сўнгида 28 сентябрь куни старт олиши кутилаётган Тошкент халқаро кинофестивали меҳмонларда ёрқин ва унутилмас хотиралар қолдиришига ишонч билдирди.


ПЗР-тести натижаларини сохталаштирган хусусий клиника раҳбари қўлга олинди - UzNews.uz\n1 мая, 11:58 726 0\nПЗР-тести натижаларини сохталаштирган хусусий клиника раҳбари қўлга олинди\nУ COVID-19'нинг тест натижаларини сохталаштириб, уларни вилоят “СЭС” ходимаси орқали сотаётган бўлган.\nҚашқадарёда ПЗР-тести натижаларини сохталаштириб, фуқароларга сотаётган хусусий клиника раҳбари ҳамда қўлга олинди вилоят Санитария эпидемиология станцияси лабораторияси катта ҳамшираси қўлга олинди.\nИИВ Транспортда хавфсизликни таъминлаш бош бошқармаси Ахборот хизматининг маълум қилишича, жорий йил 26 апрель куни Қашқадарё вилояти ИИБ Транспортда ХТБ тезкор ходимлари томонидан ўтказилган тезкор тадбирда капитан А.Т. шартли харидор сифатида вилоят “СЭС” лабораториясида катта ҳамшира бўлиб ишловчи 1976 йида туғилган Қарши туманида яшовчи Н.С. билан уч нафар танишига ПЗР-тести натижаларини сохталаштириб беришига келишади.\nШартли харидор унга уч нафар танишига тегишли бўлган паспорт нусхаларини Telegram орқали юбориб, ҳар бир тест натижаси учун 195 минг сўмдан пул тўлашга розилигини айтади.\nТадбир давом эттирилиб, 27 апрель куни эрталаб соат 08:00 лар атрофида Қарши шаҳар И.Каримов кўчасида жойлашган “Мурод мед стар” хусусий тиббиёт клиникаси ёнида ушбу клиникада ишловчи 1994 йилда туғилган Косон туманида яшовчи Б.Ш. келишилган фуқароларнинг номига расмийлаштирилган 3 та ПЗР-тести бланкаларини катта ҳамшира Н.С. га бераётган вақтда қўлга олинди.\nТезкор тадбир давомида Н.С. нинг ёнидан 3 дона ПЗР-тести маълумотномаси ҳамда тадбирга ажратилган 150 минг минг сўм пул олинди.\n“Мурод мед-стар” хусусий клиникаси раҳбари Н.М. ўз ихтиёри билан ИИБ ходимларига 450 минг сўм пулни қайтариб берган ва улар далилий ашё сифатида олинган.\n21 июня, 08:47 2338 0\n23 июня, 11:58 2249 0\n21 июня, 09:45 1297 0\n21 июня, 12:29 980 0\n22 июня, 19:37 933 0\n21 июня, 18:53 919 0\n23 Июня, Среда 260 0\n23 Июня, Среда 141 0\n26 Мая, Среда 7500 0\n29 Мая, Суббота 7064 0\n04 Июня, Пятница 5977 0\n20 Июня, Воскресенье 1315 2\n26 Мая, Среда 3723 1\n11 Июня, Пятница 938 1


Генетик код - Бу нима? - Онлайн Тиббий Энциклопедия MedLife.Uz\nГенетик код – ирсий ахборотни нуклеин кислоталар молекуласида нуклеотидлар кема-кетлиги тартибида ёзишнинг тирик оргнизмларга хос бўлган ягона тизими. Дезоксирибонуклеин кислотаси (ДНК) молекуласида маълум тартибда жойлашган муайян сондаги нуклеотидлар синтезланаётган оқсил занжирининг таркибидаги аминокислоталар хили, сони, уларнинг жойлашиш тартибини белгилаб беради. ДНК молекуласидаги нуклеотидлар 4 хил бўлиб, улар аденин-А, тимин-Т, гуанин-Г ва цитозин-Ц лардан иборат. Табиатда 300 га яқин аминокислоталар учрайди, лекин тирик организмлардаги оқсиллар таркибига 20 та аминокислота киради.\nҲужайрада оксилнинг синтез қилиниши жараёнида унинг таркибидаги ҳар бир аминокислотанинг жойланиши учта нуклеотид томонидан кодланади. У триплет (учлик) ёки кодон деб аталади. Демак, ДНК молекуласидаги кодонларнинг жойлашиш тартиби улар синтез қиладиган оқсил молекуласи таркибидаги аминокислоталарнинг жойлашиш тартибини ифодалайди. Оқсил молекуласида аминокислоталар сони қанча бўлса, ДНКнинг шу оксилни ифодаловчи, яъни синтез қилинишини таъмин этувчи қисми бўлган ген ҳам шунча кдондан ташкил топади.\nОксилнинг синтезида ДНК ва унинг қисми бўлган ген эмас, балки бошқа нуклеин кислота – рибонуклеин кислота (РНК) иштирок этади. У уч хил: информацион – иРНК, транспорт – тРНК ва рибосома – рРНК. иРНК ДНК асосида синтез қилиниб, ундаги генетик ахборотни рибосомаларга олиб келади, иРНК таркибида ҳам ДНКдаги каби 4 хил нукпеоидлар мавжуд. Уларнинг учтаси – А, Г, Ц ДНК даги каби, фақат иРНКда Т нинг ўрнига У-урацил учрайди\nиРНК молекуласининг генетик коди\nКодондаги азотли асоснинг ҳолати\nКодоннинг иккинчи нуклеотиди\n– Фен ‘ Лей\nУАЦ J Тир\nЦАУГ ЦАЦ/ГИС ЦЦАГ ццг J Глн\nАУУ ‘ ДУД АУА . ДУГ\nАЦУ’ АЦЦ АДЛ АЦГ .\nААУ . ААЦ )Асп ААА „ ААГ/Л“\nГУУ ГУЦ ГУЛ\nГЦУ 1 гцц\nГАУ ГАЦ )АСП ГАЛ „ ТАГ )Глу\nтРНК цитоплазмадаги аминокислоталарни рибосомаларга етказиб беради. Рибосомаларда аминокислоталар маълум тартибда кетма-кет уланиб полипептид занжир синтезланади. Уларнинг маълум сонда бирикиши туфайли оқсиллар ҳосил бўлади. Оқсиллар организм белги ва хусусиятларининг ривожланишида иштирок этади. Ҳоз. вақтда барча аминокилоталарнинг кодонлари аниқланган. 20 хил аминокислоталарнинг иккитаси фақат бир хил кодон билан, қолганлари эса икки ва ундан ортиқ кодонлардан биттаси орқали кодланади. Масалан, лизин аминокислотаси ААА ёки ААГ, серин эса УЦУ ёки УЦЦ билан кодланади. 64 трипледан 3 таси: УАА, УАГ, УГА аминокислоталарни кодламайди ва полипептид занжир синтези тугаганини билдиради. Улар терминация сигналини беради.\nГенетик коднинг тузилиши ва функционал белги ҳамда хусусиятлари барча организмларга хос, универсал хоналарга эга ва турғун бўлади.


Moody’s Ўзбекистон ва МДҲдаги бошқа давлатларда коррупциянинг нақд пул айланмасига таъсирини баҳолади\nЎзбекистон 14:08 / 12.07.2019 6867\nАҳоли томонидан нақд ва нақдсиз тўловлар бўйича ҳисоб-китобларни қўллашга мамлакатдаги коррупция ҳамда унинг иқтисодиётидаги дедолларлашув даражаси таъсир кўрсатади. Moody’s рейтинг агентлиги таҳлилчилари шундай хулосага келишди, деб ёзмоқда РБК.\nMoody’s гипотезаси шундан иборатки, мамлакатда долларлашув даражаси қанча баланд бўлса, бунда фуқаролар маҳаллий валютада банк карталари бўйича тўловларни шунча кам амалга оширади. Сабаби, одамлар унга ишонмайди ҳамда кўпинча чет эл валютасидаги нақд пул маблағларидан фойдаланади.\nКоррупция билан ҳам худди шундай - унинг даражаси қанчалик баланд бўлса, аҳолида нақд пул шунча кўп бўлади, улар банк карталаридан камроқ фойдаланади, дея аниқлик киритган Moody’s кичик вице-президенти Петер Паклин.\n2017 йил якунлари бўйича Россияда карталар бўйича тўловлар айланмаси 63 фоизни ташкил этди. Кейинги ўринлардан Беларусь (33 фоиз), Ўзбекистон (29 фоиз), Қозоғистон (27 фоиз), Молдова (15 фоиз), Қирғизистон (13 фоиз), Украина (10%), Озарбойжон (6%), Тожикистон (1%) ва Арманистон (1 фоиздан кам) жой олди.\nКоррупцияни қабул қилиш даражаси бўйича Ўзбекистон 100 баллдан 29 балл йиғди. Беларусда энг яхши кўрсаткич қайд этилди - 44 балл, аммо мамлакатда иқтисодиётнинг долларлашув даражаси юқори (охирги поғонадан учинчи).


Гиёҳвандлик ("Замонавий масалаларнинг шаръий ҳукмлари" рукнидан) | Azon.uz - Ахборот-таҳлилий портал\nГиёҳвандлик ("Замонавий масалаларнинг шаръий ҳукмлари" рукнидан)\n21:24 10.09.2017 589\nМаълумки, ароқ динда ҳаром қилинган ичимлик бўлиб, уни ичиш гуноҳи кабиралардандир. Уни ҳалол билган киши кофир бўлади ва ичганга ҳад урилади. Бунга далил жуда кўпдир. Аллоҳ таоло айтади: “Эй мўминлар, ароқ (маст қиладиган ичкилик ичиш), қимор, бутлар ва чўплар (яъни чўплар билан фолбинлик қилиш) шайтон амалидан бўлган ҳаром ишдир. Бас, нажот топишингиз учун уларнинг хар биридан узоқ бўлингиз! Ичкилик, қимор сабабли шайтон ўрталарингизга буғзу адоват солишни ҳамда сизларни Аллоҳни зикр қилишдан ва намоз ўқишдан тўсишни истайди, холос! Энди тўхтарсизлар!” (Моида сураси, 90-91-оятлари).\nПайғамбар (соллаллоҳу алайҳи васаллам): “Ароқ ичувчи уни мўмин ҳолда ичмайди”, дедилар. Бухорий ва Муслим ривоятлари.\nУнинг ҳаром бўлиш иллати ёки ҳикмати Аллоҳ инсонни у билан мукаррам қилган ва таклиф боиси бўлган ақлни муҳофаза этишдир. Чунки ақлга тажовуз қилиш билан инсон мункар ишларга аралашиб ва шаҳвоний ҳисларга бўйсуниб қолади. Олдинги далиллар ва мана бу ҳадислар шунга далолат қилади: “Ароқдан сақланинг, чунки у ҳамма ёмонликлар калитидир” (Ҳоким ривояти), “Ёмонликлар онасидан сақланинг” (Ибн Ҳиббон ривояти).\nМаст қилувчи ҳамма нарсанинг ҳукми хоҳ у ичиладиган, ё ейиладиган, ё чекиладиган, ёки ҳидланадиган бўлсин барибир ароқники билан тенгдир, жумладан гиёҳванд моддалар ҳам. Бу ҳукмдан бизнинг мазҳабимизда фақат ҳад истисно қилинади. Гиёҳванд моддалар ислом оламига мўғул татарлар босқини вақти, VI-VII-асрларгача маълум бўлмаган эсада, қадим шарқ ва ғарбда уни билишарди. Мусулмонлар уни таниб, зарарларидан хабардор бўлишгач, “Ҳамма маст қилувчи – ҳаром”лигини айтган, шунингдек Умму Салама (розияллоҳу анҳо) ривоятларидаги “Расулуллоҳ (соллаллоҳу алайҳи васаллам) ҳар қандай маст қилувчи ва гангитувчи нарсадан қайтардилар”, деган ҳадисларнинг умумий маъносини татбиқ қилиб, унга ҳаром ҳукмини беришди.


Фармон зиммамиздаги масъулиятни оширмоқда | Ўзбекистон "Адолат" социал-демократик партияси\nФармон зиммамиздаги масъулиятни оширмоқда\n22 Февраль, 12:17 • Андижон вилояти, Муносабат, Янгиликлар • 220 марта кўрилди • Комментариев к записи Фармон зиммамиздаги масъулиятни оширмоқда нет\nАҳолига тиббий хизмат кўрсатиш сифатини яхшилаш партиямизнинг сайловолди дастурида белгиланган асосий вазифалардан бири. Шу маънода кейинги вақтда соҳа ривожига қаратилган қонун ҳужжатларининг қабул қилиниши зиммамиздаги масъулиятни оширмоқда.\nПрезидентимизнинг 2018 йил 14 февралдаги “Фармацевтика тармоғини жадал ривожлантириш бўйича қўшимча чора-тадбирлар тўғрисида”ги қарори бу борада яна бир қадам бўлди. Унда дори воситалари ва тиббий буюмларнинг арзонлиги, эркин муомаласини таъминлашга қаратилган ҳамда бошқа қатор вазифалар белгиландики, бу бажарилиши лозим бўлган ишлардир.\nТан олиш керак, тармоқни тубдан ислоҳ қилиш бўйича кўрилаётган чоралар талаб даражасида эмас. Аҳоли ва тиббиёт муассасаларини арзон дори воситалари ва тиббий буюмлар билан таъминлашга салбий таъсир кўрсатувчи омиллар мавжуд. Уларни бартараф этишнинг чора-тадбирлари аниқ белгиланди.\nТайёр дори воситалари ва тиббий буюмлар, ёрдамчи ва ўраш-жойлаш материалларини ишлаб чиқариш бўйича эркин иқтисодий зоналар ҳудудида амалга оширилиши режалаштирилган инвестиция лойиҳалари ишлаб чиқилди.\n2018 йил 1 декабрга қадар асосий ахборот индикатори сифатида лицензия мавжудлигини акс эттирган ҳолда дорихоналарнинг жойлашуви интернет тармоғида ахборот портали, шунингдек, мобиль иловаларда аниқланади. Дори воситалари ва тиббий буюмлар зарур ҳолларда тегишли дорихоналар томонидан аҳолига етказиб беришни таъминлаган ҳолда реал вақт режимида сотиб олинади.\nБюджет маблағлари мақсадсиз сарфланишини тезкор аниқлаш ва суиистеъмолчилик ҳолатларининг олдини олиш имконини берувчи автоматлаштирилган тизимни яратиш бўйича таклифлар киритилмоқда.\nДори воситалари ва тиббий буюмларнинг ўқув-илмий лабораторияси ҳамда тажриба-ишлаб чиқариш мажмуаси ташкил этилади. Энг зарур дори воситаларини сотишни таъминлайдиган “Дамас” автомашиналарида кўчма дорихоналар ташкил этиладиган бўлди. Буларнинг барчаси аҳоли саломатлигини мустаҳкамлашга хизмат қилади.\nФармон зиммамиздаги масъулиятни оширмоқда was last modified: Февраль 22nd, 2018 by matbuot\n« Вазирлик ва идоралар раҳбарларининг виртуал қабулхоналари ёпилмоқда Ҳар бир мурожаат ортида инсон тақдири бор »


Ҳусан Ботиров: «Йўл-транспорт ҳодисасини содир этган ҳайдовчи учун инструкторни жазолаш меҳнат қонунчилигига зид эмас» - Daryo\n17:54, 20.10.2021 7318\n«Ватанпарвар» ташкилотида ўқиган ҳайдовчи ЙТҲ содир этса, уни ўқитган инструктор жазога тортилади. Бу ҳақда Ўзбекистон Республикаси мудофаасига кўмаклашувчи «Ватанпарвар» ташкилоти раҳбари Ҳусан Ботиров «Дарё» мухбири Мусулмонбек Иброҳимовга берган интервьюсида айтиб ўтди.\n— Суҳбатларимизнинг бирида йўл-транспорт ҳодисасини содир этган ҳайдовчи «Ватанпарвар» ташкилоти таркибидаги автомактабларда ўқиган бўлса, ўша ҳайдовчини ўқитган йўриқчига нисбатан чора кўрилади ва керак бўлса, ишдан олишгача борилади, деган фикрни айтган эдингиз. Бу меҳнат қонунчилигига қанчалик тўғри келади?\n— Ўйлашимча, агар меҳнат қонунчилигига таяниб бу масалага ёндашадиган бўлсак, зид бўлмайди. Негаки, ташкилот айнан шу иш билан шуғулланади, ташкилотнинг фаолияти сифатини кўрсатиб берадиган иш — малакали ҳайдовчиларни тайёрлаш. Малакасиз ҳайдовчини тайёрлаган ўқитувчи қаерда ва кимга керак? Мен фикримда қоламан. Фақат фикримни тўлароқ баён қилмоқчиман. Йўл-транспорт ҳодисаларининг сабабчиси ҳамиша ҳам ҳайдовчи бўлмайди, буни инкор эта олмаймиз. Диний томондан ёндашсак, баъзи бир ҳамюртларимиз «оғайнилар, бу тақдирдан, Аллоҳ пешонага ёзгани бўлади», дея муносабат билдиради. Албатта, биз буни ҳам инкор этмаймиз. Фақат фикрим шундайки, қонун-қоидаларни била туриб, уларга амал қилмасдан, йўл-транспорт ҳодисаси келиб чиқишига сабабчи бўлган ҳайдовчи, агар «Ватанпарвар» ташкилотида ўқиган бўлса, оқибатда инсон ўлими ёки майиб-мажруҳ бўлиб қолишига шу ҳайдовчи сабабчи бўлса, албатта, уни ўқитган, тайёрлаган ўқитувчиси ва автомобиль бошқарув устасидан сўров қилиш мантиқан тўғри, деб ўйлайман. ЙТҲ содир этган ҳайдовчи икки-уч йил аввал ўқиган бўлса ҳам, унга жавоб бериши керак.\n— Бу тизимни қандай йўлга қўймоқчисиз?\n— Республикадаги барча йўл ҳаракати хавфсизлиги бўлинмалари билан маълумотлар алмашинув тизимини жорий этишни режалаштиряпмиз. Агар ЙТҲ сабаблари тўғрисида ахборот олиш имкони яратилса, ишимиз янада осонлашади. Масалан, бирор-бир аҳоли пунктида йўл-транспорт ҳодисаси содир бўлди, шу ЙТҲ таҳлили ҳақида автомобиль ҳайдовчиларини тайёрлайдиган муассасаларга маълумот юборилади ва у ўша автомактабда кўриб чиқилади. Бунда тергов органи ҳодиса содир этган ҳайдовчининг маст ҳолатда бўлгани, чарчаб ухлаб қолгани ёки хаста бўлгани каби сабабларини ойдинлаштириб берса, шунга қараб ҳолатга ўз муносабатимизни билдирамиз.\n— Шу вақтга қадар «Ватанпарвар» ташкилотида ўқиган ҳайдовчи ЙТҲ содир этиб, уни ўқитган инструкторга бирор чора кўрилдими?\n— Интернетда ҳар қандай йўл-транспорт ҳодисаси ҳақидаги хабарни кўрганимда дарров ташкилот вакиллари учун яратиб қўйган гуруҳимизга юбораман. ЙТҲ содир этилган ҳудуддаги мутасаддимиз дарров ички ишларга мурожаат қилиб, шу ҳодисанинг сабабчиси ким, ҳайдовчи қаерда ўқиган экан, деб суриштиради. Очиғини айтаман, бугунги кунгача «Ватанпарвар» ташкилотида ўқиб, йўл-транспорт ҳодисасининг сабабчиси бўлган – ўлим ёки оғир асоратлар билан якун топган ҳолатлар ҳақида маълумот ҳали бизга келиб тушгани йўқ. Балки бордир, ҳар қалай, ҳозирча қўлимга ундай маълумот олганим йўқ.\nАввалроқ Ҳусан Ботиров пулга сотилаётган «права»лар ҳақидаги саволга жавоб берар экан, кимдир иши, ўқиши ёки бошқа сабабларга боғлиқ ҳолда автомактабда ўқимай «Мана, сизга ўша ўқишга кетадиган маблағ, имтиҳондан ўтказиб берсангиз бўлди», деб мурожаат қиладиганлар борлигини таъкидлаб ўтган эди. Шунингдек, у ҳар қандай ҳолатда ҳам йўл-транспорт ҳодисаларининг асосий сабабчиси ҳайдовчи эканлигини таъкидлаганди.\n22:45, 13.11.2021 112899\n12:44, 08.11.2021 85394\n23:55 Бугун 1648\n23:48 Бугун 1097\n23:32 Бугун 2474\n23:16 Бугун 1641\n19:40, 02.12.2021 55413


Газета СБХ / 2014 год / № 20 / Ахборот-коммуникация технологиялари\nМамлакатимизда электрон тўловлар тизимини янада ривожлантириш, уларнинг турини кенгайтириш, электрон тижорат учун қулай шароит яратиш бўйича салмоқли ишлар амалга оширилмоқда. Кичик бизнес ва хусусий тадбиркорликни ахборотлаштириш ҳамда компьютерлаштиришни кенгайтириш имконини берадиган дастурий маҳсулотлар ишлаб чиқаётган «SSP-Maroqand» унитар корхонаси бу борада катта ҳисса қўшмоқда.\nЎзбекистон Республикаси Савдо-саноат палатаси ҳузурида ташкил этилган «SSP-Maroqand» унитар корхонасининг асосий вазифаси тадбиркорликни ривожлантириш, ишбилармонлик муҳитини такомиллаштириш, мамлакатимиз тадбиркорлари ва хорижий ҳамкорлар ўртасида ўзаро манфаатли алоқаларни йўлга қўйиш, соҳага замонавий ахборот-коммуникация технологияларини жорий этишга кўмаклашишдан иборатдир. Шунингдек, бу ерда электрон тўлов тизимлари, кичик бизнес ва хусусий тадбиркорлик субъектлари учун турли дастурий маҳсулотларни ишлаб чиқиш ва жорий этиш, электрон тижоратни ривожлантиришга доир ишлар олиб борилмоқда.\n«SSP-Maroqand» унитар корхонаси директори С.Мирзаевнинг таъкидлашича, «SMS-To'lov» электрон тўловлар тизимида тақдим этилаётган хизматлар тури муттасил ортиб бормоқда. Жумладан, товар етказиб берувчи ва хизмат кўрсатадиган корхоналар билан қарийб 60 шартнома имзоланди. Энди бу товар ва хизматларни электрон тўлов воситасида харид қилиш мумкин. Жорий йилдан бошлаб ушбу электрон тизимдан фойдаланувчилар суғурта хизматлари тўловларини ҳам тўлаши мумкин. Тўловларга реал вақт режимида ишлов беришни тўлиқ автоматлаштириш, коммунал хизматлар таъминотчиларини банк тизими, биллинг тизимлар билан интеграциялаштириш таъминланмоқда. Ушбу тизим мобил телефон, шахсий компьютернинг веб-интерфейси орқали электрон тўловларни амалга ошириш имконини беради. Тўловлар хавфсизлиги «UNICON.UZ» илмий-техника ва маркетинг тадқиқотлари марказининг тегишли ишланмалари ёрдамида таъминланмоқда.\nЭндиликда кичик бизнес ва хусусий тадбиркорлик субъектларини рўйхатга олиш давлат божини «SMS-To'lov» электрон тўловлар тизими орқали тўлаш мумкин. Мазкур янги интерактив хизмат тадбиркорлик имкониятларини кенгайтириш, рўйхатга олиш тартиб-таомилларини соддалаштириш ва тезлаштириш, фаолиятини энди йўлга қўяётган тадбиркорлар учун барча зарур ҳужжатларни олишга кўмаклашади.\n«SSP-Maroqand»нинг бошқа ишланмалари, жумладан, янги «Мобил коммунал инспектор» электрон тизими ҳам эътиборга лойиқ. Ушбу инновацион тизим тижорат банклари ходимларига аҳолидан коммунал хизматлар учун тўловларни реал вақт режимида нақд пул ва пластик карточка орқали қабул қилишни ташкил этиш, шунингдек, чакана савдо шохобчаларида товар ва хизматлар учун тўловларни амалга ошириш имконини беради. Айни пайтда тизим пойтахтимизнинг Юнусобод ва Учтепа туманларида, Самарқанд шаҳрида синовдан ўтказилмоқда.


Бола олдиришнинг шаръий ҳукмлари\n34310 Ўқиш режими + -\nМуслима синглим, шуни яхшилаб уқиб олинг: Ислом шариати инсон ҳуқуқлари ва ҳурмати муҳофазасига жуда қаттиқ эътибор қилади. Инсон кимлиги, ёши ва бошқа барча омилларидан қатъи назар, мукаррам ҳисобланади. Динимизда инсоннинг жони ҳимояси у ҳали ҳомилалик чоғидан жорий этиб қўйилган. Хусусан, уни ҳали дунёга келмай туриб, турли сабабларга кўра олиб ташлаш масаласида ҳам жиддий тақиқлар мавжуд.\nИсломда болани олдиришнинг аслий ҳукми Қуръон ва суннатга биноан қатъий ҳаром ҳисобланади. Аллоҳ таоло Қуръони Каримда марҳамат қилади:\n“Очликдан қўрқиб болаларингизни ўлдирманг”\nБу мўмин-мусулмон бандалар учун қатъий амр бўлиб, хоҳ ҳомилалик чоғида бўлсин, хоҳ жоҳилият замонида учраб турган қизларни тириклайин кўмиб юбориш одати бўлсин, барчасини ўз ичига олган.\nБолани сабабсиз олдириб ташлаш гуноҳи кабиралардан ҳисобланиши ҳадиси шарифларда ҳам ворид бўлган.\n«Эй Аллоҳнинг Расули, қайси гуноҳ улканроқ?» дедим. «Сени Аллоҳ яратган бўла туриб, (бирон нарсани)У Зотга шерик қилишинг», дедилар. Сўнгра: «Яна қайси?» дедим. «Нонингга шерик бўлишидан қўрқиб, болангни ўлдиришинг», дедилар. \nАбортнинг Аллоҳ таолога ширк келтириш билан тенглаштирилганининг ўзиёқ, гуноҳи нақадар катта эканининг белгисидир.\nҲомиланинг алоҳида инсон сифатида яшаш ва дунёга келиш ҳуқуқи бор. Бу нарса Имом Муслим ривоят қилган Ғомидия аёл ҳадисида ҳам ўз ифодасини топган. Унда зино қилиб, ҳомиладор бўлиб қолган бир аёл ҳақида ҳикоя қилинади. У Расулуллоҳ соллаллоҳу алайҳи васалламнинг ҳузурларига келиб, гуноҳига иқрор бўлади ва: “Мени бу гуноҳдан покланг”, яъни, гуноҳимга яраша шариат белгилаган жазони беринг, деб сўрайди. Пайғамбаримиз соллаллоҳу алайҳи васаллам унга: “Бор, боланг туғилгунича (кут)”, деб қайтариб юборадилар. Орадан вақт ўтиб, у қўлида чақалоқ билан яна келади. Бу сафар Расулуллоҳ соллаллоҳу алайҳи васаллам: “Бор, уни сутдан ажрагунича эмиз”, деб қайтарадилар. Бир куни аёл қўлида бир бўлак нон ушлаб олган боласини етаклаб яна келади ва: «Энди жазони тайинласангиз», деб илтимос қилади. Расулуллоҳ соллаллоҳу алайҳи васаллам болани мусулмонлардан бирига бериб, аёлни ражм қилишга буюрадилар.\nУшбу ҳадис ҳомила ҳаёти ҳимоясининг ёрқин далили бўлиб, гуноҳи сабаб ўлимга маҳкум қилинган онага боласини дунёга келтириб, сутдан ажратгунича муҳлат берилган. Чунки агар аёл ўлдирилса, шубҳасиз, ҳомила ҳам нобуд бўлар эди. Расулуллоҳ соллаллоҳу алайҳи васаллам тутган йўл эса ҳомиланинг ҳам инсон сифатида яшаш ҳуқуқига эга эканлиги, уни бирор сабаблар туфайли нобуд қилиш асло мумкин эмаслигини билдиради.\nМуслима синглим, биласиз, динимиз енгиллик устига бино қилинган. Унда бандага машаққат бўладиган ҳеч бир амал ёки буйруқ йўқ, хусусан, ҳомиладорлик, фарзанд кўриш масалаларида. Аёлнинг ёш болалари бўлса, соғлигига тўғри келмаса ёки шу каби ноқулайликлари бўлганда, унинг фарзанддан сақланиб туриши мубоҳ ҳисобланади. Аёл саломатлигига салбий таъсири бўлмаган воситалар, дориларни ишлатишга шариат изн берган. Иммом Ғаззолий “Иҳёу улумид-дин” асарида: “Боладан сақланиш уни тушириш ёки тириклайин кўмиб юбориш каби иш эмас. У йўқ нарсадан сақланишдир. Ижҳоз, яъни ҳомилани йўқотиш эса жиноят ҳисобланиб, унинг даражалари бор.\nАгар нутфа бачадонга тушиб, ривожланиш жараёнида бўлса, уни йўқотиш жиноят ҳисобланади. Музға ва алақага айланиб, эмбрион ҳолатига кирганда тушириш биринчисига қараганда ёмонроқдир. Уни бир юз йигирма кунлик бўлиб, руҳ пуфланганда йўқ қилиш гуноҳи кабиралардандир”.\nНега айнан бир юз йигирма кун танланган? Бу эмбрионнинг дастлабки ривожланиш босқичи бўлиб, Абдуллоҳ ибн Масъуд розияллоҳу анҳу ривоят қилган ҳадисда айнан шу муддат охирида ҳомилага бир фариштани вакил қилиб юбориб, умри, амали, ризқи ва бахтли ёки бахтсиз эканлиги ҳақида пешонасига ёздириши айтиб ўтилган.\nҲомилани руҳ киритилишидан олдин олиб ташлашнинг ҳукми\nБу борада фуқаҳоларнинг фикр ва қарашларида тафовутлар мавжуд. Аммо унга руҳ пуфлангандан кейин заруратсиз олиб ташлаш борасида, унинг ҳаром эканига иттифоқ қилганлар.\nҲомилани тўрт ойликкача бўлган муддат ичида йўқ қилиш борасида ҳанафий уламолар уч хил қарашни илгари суришган:\n1. Агар ҳомиланинг аъзоларидан бирортаси билинмаган бўлса, уни олиш мубоҳ ҳисобланади. Ҳанафий фақиҳлардан бўлган Ибн Обидин: “Ҳомилани тўрт ойлик бўлмай туриб тушириш мубоҳ”, дейди.\nҲасфакий раҳматуллоҳи алайҳ: «Бу муддат ичида, зарурат бўлганда, эрнинг изнисиз ҳам тушириш мумкин», деган.\n“Фатҳул Қодийр” асарида “Ҳомиладор бўлгач, уни тушириш мумкинми?” деган саволга: “Ҳа, модомики унинг аъзолари шаклланмаган бўлса, бир юз йигирма кунгача муддатда жоиз”, дейилади.\nМазкур фикрларга биноан, ҳанафий мазҳабида тўрт ойликкача бўлган ҳомилани олдириш мумкин. Ундан кейин эса мумкин эмас.\n2. Болани шаръий ва тиббий кўрсатма бўлганда, зарурат юзасидангина тушириш мумкин. Бу ҳанафийларнинг кучли фикри бўлиб, Ибн Обидин ўз асарида айтиб ўтган.\nИбн Ваҳбон: “Қатъий узр топилгандагина болани тушириш жоиз”, дейди.\n3. Ҳомилани тушириш мутлақ макруҳ. Бу Али ибн Мусонинг фикри бўлиб, Ибн Обидин ундан нақл қилиб айтади: “Ҳомилага руҳ киритилишидан олдин ҳам уни тушириш макруҳ. Чунки уруғ она қорнига ўтиб жойлашишининг ўзиёқ унда ҳаёт белгилари бошланганини билдиради.”\nМоликий ва баъзи шофеъий уламолар ҳомилани туширишни ҳаром деганлар.\nҲанафий, ҳанбалий ва баъзи шофеъийлар: «Узрли сабаб топилса, ҳеч нарсага қарамай ҳомилани тушириш мутлоқ жоиз», деганлар. Чунки аъзолари шаклланмаган эмбрион одам ҳисобланмайди.\nАбу Ҳанифанинг фикрига кўра, қатъий узр бор бўлса, ҳомилани тушириш мубоҳ. Шариатимиздаги “Заруратлар сақланиладиган нарсаларни мубоҳ этади”, деган қоидага кўра, бу жоиз саналади. Чунки узр онанинг саломатлиги сабаб вужудга келган ва ҳомилани олиш зарурати мавжуд. унинг бачадонда қолиши она учун зарар бўлса, онанинг саломатлиги ва ҳаётини сақлаш мақсадида ҳали руҳ кирмаган болани тушириш жоиз.\n4. Баъзи ҳанафий ва моликий уламоларнинг фикрига кўра, макруҳ. Улар ҳам: «Уруғнинг бачадонга тушиб, аралашиши ҳаётнинг илк нишонаси, унинг ҳукми тирикнинг ҳукми каби», дейдилар.\nАборт учун сабаб бўладиган шаръий узрлар\nБолани олдириш ёки тушириш борасидаги асл ҳукм – ҳаромлигидир. Аммо зарурат юзасидан, унга руҳ киритилишидан олдин тушириш жоиз.\nОна ҳаёти учун ҳомиланинг аниқ зарари бўлса, ҳолат инобатга олиниб, болани тушириш ҳақидаги ҳукм, яхни қайтариқ истисно тариқасида бекор бўлади. Эслатиб ўтамиз, бу ҳукм ҳомилага руҳ киритилишидан олдинги муддатга тегишли.\nҲомилани туширишга кўрсатма бўладиган шаръий узрлар қуйидагилар:\n– Мутахассис ва ишончли шифокорларнинг ҳомиладорлик давом этиши она ҳаёти учун муқаррар хавфли экани тўғрисидаги хулосаси. Бу ҳолатда онанинг саломатлиги шаръий узр ҳисобланади. Ҳомила ва онанинг ҳаёти солиштирилганда, она асл бўлгани сабабли унинг соғлиги ҳомиладан муҳим.\n– Ҳомиладаги даволаб бўлмайдиган ногиронликнинг аниқланиши. Уни бола дунёга келганидан сўнг ҳам даволаб бўлмаслиги аниқ бўлса. Маккаи Мукаррамадаги Исломий фиқҳ уюшмаси тўрт ойликдан кичик бўлган ҳомилада ногиронлик аниқланса, уни олиб ташлашга фатво берган. Бунинг учун бир нечта шарт ва меъёрлар тайин этилган:\nа) Ишончли ва ўз касбида мутахассис бўлган шифокорларнинг хулосаси;\nб) Бола туғилганидан кейин ҳам уни даволаб бўлмаслиги аниқ бўлиши;\nд) Ота-онанинг розилиги.\nМазкур фатвода: “Аборт бир юз йигирма кундан олдин, шифокорлар консулиуми қарори ва замонавий тиббий текширув аппаратлари кўрсатмаларига биноан, даволашнинг бутунлай имкони йўқ, деган хулосага кўра амалга оширилади. Шундай ҳолатларда бола дунёга келиб, жисмоний камчиликдан тузала олмай, ўзи ва аҳлига машаққат пайдо қилиши аниқ бўлганда, ота-онанинг талабига кўра ҳомиладорлик тўхтатилади”.\nДемак, бугунги кунда аборт учун сабаб қилиб кўрсатилаётган – боладан халос бўлиш, қўлидаги боласининг ёш экани, таъминот ва парваришдан ожиз бўлиш, ишлаш кераклиги мутлақо аборт учун сабаб бўла олмайди.\nТўрт ойликдан катта муддатли ҳомилани олиш ҳукми\nҲомила бир юз йигирма кунлик бўлганида, унга руҳ киритилиб, одам сифатида қадри бўлади. Бу ҳақда ҳадиси шарифда айтиб ўтилди. Бу муддатга етган болани олиш ёки тушириш фуқаҳолар иттифоқига кўра ҳаром.\nАбдуллоҳ ибн Масъуд розияллоҳу анҳунинг ҳадисини далил қилиб, ҳанафий ва шофеъий уламолар эмбрионга тўрт ойлик бўлганида руҳ киритилади, деган хулосага келганлар. Ушбу муддатдан сўнг эса уни тушириш мумкин эмас. Бу борада мазҳаб уламоларининг фикрлари қуйидагича:\nҲанафий уламолар баъзи жиддий зарурат бўлиши мумкин бўлган шароитларни ҳисобга олиб, бу ишни жоиз эмас, деганлар. Моликий, ҳанбалий ва шофеъийлар руҳ киритилгандан кейин уни тушириш ижмоъан ҳаром, дейишган.\nФуқаҳолар фикрига кўра, ҳомилада инсоний аъзолар шакллангач, у Қуръонда зикр этилган “нафс”га айланади ва уни ўлдириш ҳаром бўлади.\nАммо аёлнинг ҳаётига жиддий хавф бўлиб, тиббий хулосалар ва шаръий узрлар тақозосига кўра ҳомилани олишга мажбур бўлинган ҳолатларда “катта зарарни енгил зарар ҳисобига даф этиш” қоидасига кўра иш кўрилади.\n“Ал-Азҳар” университети фатво ҳайъати “Тўрт ойлик ҳомилани олиш ҳаром. Аммо ўта жиддий зарурат бўлса, жоиз ҳисобланадиган ўринлари ҳам бор” деган фатвони айтишган.\n“Фатавои Ҳиндия”да: “Агар руҳ киритилгандан сўнг онанинг ҳаётига жиддий хавф аниқланиб, ҳомилани олишга мажбур бўлинса, олинади. Уни бутун ҳолда тушириш афзал, мободо она жисмидаги баъзи тўсиқлар сабаб бунинг имкони бўлмаса, қаралади: ҳомила тирик бўлса, уни бўлакларга бўлинмайди. Аввал уни жонсизлантирадиган йўли қилинади. Нобуд бўлган бўлса, ҳечқиси йўқ. Чунки тирик жонни қиймалаш, бир жонни сақлаш учун иккинчисини ўлдириш инсон ҳаёти эҳтиромига зид ҳисобланади”, дейилган.\nАгар зарурат абортни тақозо этиб, она ҳаётини ўлимдан сақлаш уни туширишга боғлиқ бўлса, мутахассис шифокорлар жамоасининг бу борадаги фикрларига эътибор қилинади. Ҳомила аниқ ўлимга олиб бориладиган бўлса, заруратни ҳисобга олган ҳолда, ҳатто жон пуфлангандан сўнг ҳам уни туширишга рухсат берилади. Бу “Заруратлар сақланиладиган нарсаларни мубоҳ этади”, қоидасига биноан амалга оширилади.\nҲомила ва онанинг ҳаёти таққосланганда, онанинг тирик қолиши афзалроқдир. Ақлан олиб қаралганда ҳам онанинг ўлими билан бачадондаги ҳомиланинг ҳам ҳаёти тугайди. Шундай экан, онани сақлаб қолиш авлодир.\nОнанинг тирик қолиши ҳомиладан кўра муҳим, чунки у асл ҳисобланади. Бу борада фиқҳнинг “Иккита мафсада кесишиб қолса, енгилини қилиш орқали зарари каттасидан сақланилади” деган қоидасига амал қилинади.\nМуслима синглим, Ислом енгиллик ва оғир вазиятларда ҳам банданинг манфаати учун имкон топадиган диндир. Хусусан, гуноҳ иш содир бўлганида уни ювиш, гуноҳга яраша жазони шу дунёнинг ўзида ўтаб, охиратда музтарлик, халойиқ олдида шарманда бўлмаслик чораларини ҳам кўрган. Бу – бирор гуноҳ эвазига шариатда белгиланган тўлов – каффорот беришдир.\n“Каффорот” сўзи луғатда, “яширмоқ”, “ювмоқ”, “силлиқламоқ” деган маъноларни билдириб, истилоҳда маълум миқдор эвазига гуноҳни ювиш, бошқалар кўзидан яширишни англатади.\nҲомилани муддатдан олдин тирик ёки ўлик ҳолда туширишга сабаб бўлиш, атайлаб зарар бериш каби ҳолатларда бу ишни қилувчилар учун жарима ва каффорот вожиб бўлади.\nШаръий ва тиббий кўрсатма бўлмаган ҳолда аёлнинг ўзи ёки шифокор билан амалга оширган бўлса, иккаласига ҳам каффорот вожиб бўлади.\nАёл ҳомиладор бўлгани ҳолда, бепарволик қилиб, ҳомила тушишига сабаб бўладиган ишларни билиб туриб амалга оширса, у айбдор ҳисобланади. Тепадан сакраб тушиш, оғир нарсаларни кўтариш ва шу каби омиллар билан бир юз йигирма кунликдан кичик болани тушишига сабаб бўлса, қаттиқ тавба ва истиғфор айтиши лозим бўлади.\nТўрт ойликдан кичик ҳомиланинг нобуд бўлишига сабаб бўлган одам, у хоҳ шифокор бўлсин, хоҳ аёлга зарба берган, атайлаб йиқитган, қаттиқ жисм билан урган бўлсин, айбдор ҳисобланади ва каффорот вожиб бўлади. \nҲомила тўрт ойликдан катта бўлгандан кейин туширса ёки олдириб ташласа, аёлга ҳам, бу ишни амалга оширган кишига ҳам қул озод қилиш, бунга имкони бўлмаган тақдирда икки ой кетма-кет рўза тутиш вожиб бўлади.\nАбу Ҳурайра розияллоҳу анҳудан ривоят қилинади: “Икки аёл урушиб қолиб, бири иккинчисига тош отди. Тош зарбасидан у аёлнинг ҳомиласи тушди. Набий соллаллоҳу алайҳи васаллам тош отган аёлга ҳомиланинг хун ҳақи деб, бир эркак ёки аёл қул тўлашга ҳукм қилдилар.»\nБундан келиб чиқиб, фуқаҳолар онасининг қорнидан болани ўлик ёки тирик тушишига сабаб бўлган киши учун хун тўлаш вожиб эканига иттифоқ қилганлар.\nАгар она саломатлиги учун бирор дори истеъмол қилса ва у қорнидаги ҳомилага салбий таъсир қилиб, нобут бўлса, унга ҳеч нима вожиб бўлмайди. Чунки бу ишда зарурат тақозоси мавжуд.\nШурбайний раҳматуллоҳи алайҳ: “Агар аёл саломатлиги учун дори ичса ва у сабабли ҳомила нобуд бўлса, аёлга ҳеч қандай каффорот вожиб эмас”, деган.\nДемак, она ҳаёти учун ҳомиланинг аниқ зарари бўлса, ҳолат инобатга олиниб, болани тушириш ҳақидаги ҳукм истисно тариқасида бекор қилинади. Бу ҳукм ҳомилага руҳ киритилишидан олдинги муддатга тегишли.\n “An’om” сураси -151 oyat\n "Sahihul Buxoriy" 6001-hadis\n Imom G’azzoliy “Ihyou ulumid-din” 2/51\n “Durrul muxtor” 3/192\n Ibn Obidin “Hoshiya” 2/411\n “Fatovo al-lajnatid doima” 21/434 b\n "Sahihul Buxoriy" 1547-hadis\nАллоҳдан чиққан тоат ила хурсанд бўл\n13:38 / 31 январь 4954\nИлмфан таҳоратнинг улкан фойдасини тасдиқлади Бир йили Ҳиндистон шаҳарларидан бирида номусулмон аҳоли орасида бурунҳалқум йўли номаълум касаллиги эпидемияси давоми...\n03:06 / 19.07.2018 1465\nҲадис ва Ҳаёт китоби 2 жуз Ислом ва Иймон китобидан (11-ҳадис ҳамда шарҳи)\n08:32 / 28.03.2018 947\nМарҳум Шайх Муҳаммад Содиқ Муҳаммад Юусуф ҳазратларига бағишланган дил изҳори Туғилиб пок отаю пок онадан, Улғайиб қувват олиб нурхонадан, Болаликдан маърифат давоми...\n01:18 / 08.04.2019 3732\n16:40 / 16 апрель 492\n11:17 / 14.01.2020 104541


Саудия Арабистонида қамчилаш жазоси бекор қилинди | Qalampir.uz\nОлам\t25 Апрель 09:36 3441\nСаудия Арабистонида ноқонуний хатти-ҳаракатлари учун жазо тури сифатида қамчилаш тақиқланди. Бундан буён ушбу жазо тури жарима ёки қамоқ билан алмаштирилади.\nТаъкидланишича, қарор валиаҳд шаҳзода Муҳаммад бин Салмон назорати остида қирол Салмон ибн Абдулазиз раҳбарлигида амалга оширилган инсон ҳуқуқлари ислоҳотлари доирасида қабул қилинган. Қамчи билан уриш мамлакатда энг кенг тарқалган жазо тури сифатида қараларди. Бу эса инсон ҳуқуқларини ҳимоя қилувчи ташкилотларнинг кескин норозилигига сабаб бўлиб келган.\nМаълумот учун, Муҳаммад бин Салмон сўнгги йилларда мамлакатда шунга ўхшаш жазо ва чеклов чораларини бекор қилмоқда. Жумладан, 2019 йил декабр ойида Саудия Арабистони Адлия вазирлиги 18 ёшга тўлмаганларнинг никоҳини тақиқланди. 2018 йилда қиролликнинг аёл фуқароларига машина ҳайдаш ва футбол ўйинларига ташриф буюриш рухсат берилди. Шунингдек, қироллик аёлларига чет элга мустақил сафар қилишидаги чекловлар ҳам олиб ташланди.\nСаудия Арабистони Жазо\n25 Май 16:12 42956\n26 Май 14:40 39852\n25 Май 23:18 38109\n26 Май 09:01 27516\n27 Май 20:39 25778


Ўзбекистонда никоҳ ёши ўзгарадими? » Ўзбекистон янгиликлари – Zamin.uz\n17 ноябрь 2018, 08:27\nБугун, 16 ноябрь куни халқаро пресс-клубнинг навбатдаги анжумани «Болалар ва ёшларнинг манавий-ахлоқий тарбиясида оиланинг роли« мавзусига бағишланди, деб хабар беради ЎзА.\nАнжуманда «Оила « илмий-амалий тадқиқот маркази, Ўзбекистон хотин-қизлар қўмитаси вакиллари ва халқаро экспертлар иштирок этди.\nЖурналистлар анжуман давомида Ўзбекистонда оила қуриш ёшини катталаштириш таклифини берди. Ҳамда сўнгги вақтларда ажрашишларнинг кўплигининг бирламчи сабаби моддий қийинчиликлар эмасми, деган саволни ўртага ташлади.\nХотин-қизлар қўмитаси раиси ўринбосари Мукаррам Нурматованинг айтишича, Ўзбекистонда аҳолининг 98% оилаларда истиқомат қилади ва Ўзбекистонда 7 миллиондан ортиқ оилалар мавжуд. Оилаларнинг бузилишининг бирламчи сабаби эса моддий қийинчиликлар эмас. Оиладаги тарбия, икки ёшнинг ахлоқи кўпроқ никоҳнинг мустаҳкамлигига таъсир этади.\nЯнгиликлар » Ўзбекистон » Ўзбекистонда никоҳ ёши ўзгарадими?\n21:45 Ўзбекистонда "Қайноналар кенгаши" ташкил этилди


06 Август 2016\tМаданий ҳордиқ масканлари\tЯнги барпо этилган “Бунёдкор” маданият ва аҳоли дам олиш маркази Ангрен шаҳри аҳли учун муносиб туҳфа бўлди.\nБу ерда 800 ўринли санъат саройи, ёзги хиёбон ҳамда миллий услубдаги нақшинкор айвонлар, болалар спорт майдончаси, шунингдек, ўсмирлар ижодиёт тўгараклари хизмат кўрсата бошлади. Кенг саҳнли кўкаламзор майдон ва унинг марказидаги фаввора дам олиш мажмуасига чинакам файз-тароват бағишлади. Эътиборлиси, “Бунёдкор” Ангренда кейинги йилларда янгидан иш бошлаган бешинчи ҳордиқ масканидир. Айни пайтда кончилар ҳамда саноатчилар шаҳрида Алишер Навоий номидаги истироҳат боғи, “Дукент”, “Ёшлар”, “Чотқол”, “Тонг” каби маданият ва аҳоли дам олиш марказлари халқ хизматида. Раҳматилла ШЕРАЛИЕВ,\nБатафсил ...\t05 Август 2016\tЗамонавий услуб ва илғор тажриба кўриги\tМамлакатимиз мустақиллигининг йигирма беш йиллик байрами тобора яқинлашиб келаётган айни кунларда “Энг намунали фуқароларнинг ўзини ўзи бошқариш органлари” кўрик-танловининг ҳудудий босқичлари “Гўзал ва бетакроримсан, муқаддас Ватаним, жоним сенга фидо, Ўзбекистоним!” шиори остида юқори савияда ўтказилаётир.\nБатафсил ...\t04 Август 2016\tМиллий рақс жозибаси хорижликларни ҳам ўзига мафтун этди\tВазирлар Маҳкамасининг 2014 йил 8 сентябрдаги “Мамлакатнинг ижтимоий ҳаётида фаол қатнашаётган ёш оилаларни уй-жой билан таъминлашни янада қўллаб-қувватлаш чора-тадбирлари тўғрисида”ги қарори асосида уй олиш учун турмуш ўртоғим билан бирга ариза топшириб қўйган эдик.\nБатафсил ...\t03 Август 2016\tМиллий ўзликни англаш Ватанга муҳаббатни юксалтиради\tМустақиллик ҳақида ўйлаганда, аввало, ўзликни англаш, моддий ва номоддий маданий меросни асраб-авайлаш, тарихий хотирани тиклаш борасида қилинган кенг кўламли ишлар кўз олдимиздан ўтади. Имом Бухорий, Баҳоуддин Нақшбанд, Абдухолиқ ўиждувоний, Бурҳониддин Марғиноний, Имом Мотуридий каби алломалар қадамжоларини обод ҳамда мўътабар зиёратгоҳларга айлантириш, Амир Темур, Жалолиддин Мангуберди, шунингдек, миллат озодлиги йўлида курашган маърифатпарварлар шон-шавкатини улуғлашга қаратилган чора-тадбирлар ҳар бир инсонни ҳайратга солади, қалбини фахр ва ифтихорга тўлдиради. Батафсил ...\t02 Август 2016\tБиз дунёга чиқаяпмиз\tИстиқлолга эришганимиздан кейин Республика “Ҳунарманд” уюшмаси, жойларда эса унинг бўлимлари ташкил этилди.\nБатафсил ...\t28 Июль 2016\tБуюк Ипак йўлидаги мўъжизалар франциялик ижодкорлар нигоҳида\tЎзбекистонда франциялик ижодкорлар томонидан “Буюк Ипак йўли ва бошқа мўъжизалар” номли ҳужжатли фильм тасвирга олинмоқда. Фарғона вилояти ушбу киноасар сценарийсига киритилган манзилларимиздан бири экани диққатга сазовордир.\nБатафсил ...\t26 Июль 2016\tНоми жаҳонга таралган\tКуёвликдаги кийим-бошимни асраб қўйганман. Тунов куни ўғлим “Буларни қандай кийгансиз, иссиқда куйдириб, совуқда музлатади-ку?!” деб қолди. Дарвоқе, кўйлак нейлон — синтетик матодан тикилган. Бамисли клеёнка. Ҳаво ўтказмайди. Костюм-шим эса кремплиндан. “Ўша пайтларда шуларни топиш ҳам амримаҳол эди-да”, десам, фарзандларим ажабланишади. Батафсил ...\t25 Июль 2016\tСамарқанд вилояти: Буюк тарих, мунаввар истиқлол, самимий инсонлар манзили\t“Ислоҳот — ислоҳот учун эмас, аввало инсон учун, унинг манфаатлари учун!” Юртбошимизнинг ушбу таъкиди бугун ҳаётимиз мазмунига айланиб, ҳар бир эзгу ишда яққол намоён бўлмоқда. Бинобарин, “Кеча ким эдигу бугун ким бўлдик?!” деган ҳаётий мулоҳаза 25 йиллик тарихий даврнинг ўзига хос баҳоси, десак, айни ҳақиқат. Инчунин, ҳар бир юртдошимизнинг турмуш тарзи, онгу тафаккуридаги ўзгаришлар, мамлакатимизда амалга оширилаётган ислоҳотлар, янгиланишларни кузатиб, босиб ўтган йўлимиз, чиндан ҳам, ҳавас ва ҳайратга арзийди, деб ишонч билан айта оламиз.\nБатафсил ...\t22 Июль 2016\tКуч ва қатъиятда ҳеч кимдан кам эмас\tАйни чоғда жаҳон аҳли интиқиб кутаётган ХХХI ёзги Олимпиада ўйинлари бошланишига саноқли кунлар қолди. Дунёнинг кўзга кўринган атлетлари орасида мамлакатимизнинг энг сара спортчилари профессионал маҳоратини синовдан ўтказади. Шубҳасиз, Олимпиада ўйинларида иштирок этиш ҳар бир давлат вакили учун чинакам фахр ҳисобланади.\nБатафсил ...\t21 Июль 2016\tАлам билан ўтган тўй\tЎтган йилнинг 15 октябрида набирамизни уйлантирдик. Маҳалламиз фаоллари: “Илтимос, машиналар сонини кўпайтирманглар. Иложи борича, ортиқча дабдабага йўл қўйманглар, ихчамлаштиринглар”, деб маслаҳат беришди. Шундай қилдик. Шу гап менга ёшлигимни, уйланганимда бошимга тушган ғавғоларни эслатди.\nБатафсил ...\t21 Июль 2016\tДилларда Ватан мадҳи\tМустақиллигимизнинг 25 йиллик байрами арафасида жойларда ушбу санага бағишланган тадбирлар бўлиб ўтмоқда.\nБатафсил ...\tОртгаНазад3456789101112ВперёдОхирига\tСахифа 8, барчаси 72\tКўриш қобилияти чекланганлар учун\nРАСМИЙЎзбекистон Президенти Россия Ҳукумати раисининг ўринбосарини қабул қилди\tМАДАНИЯТБоқий қадриятлар эъзози\tЖАМИЯТ«Бундай юксак ишончни, албатта, оқлаймиз!»\tРАСМИЙБунёдкорлик ва ободонлаштириш — тараққиётимиз ва фаровонлигимизнинг ёрқин ифодаси\tРАСМИЙҲудудларнинг ривожланиши бутун мамлакат тараққиётининг асосидир\tКўп ўқилган\tЎзбекистон Республикаси Президенти сайловининг натижалари эълон қилинди10-12-2016\tЎзбекистон Республикаси Президентлигига номзод Сарвар Садуллаевич Отамуратовнинг таржимаи ҳоли ва дастури22-11-2016\tЎзбекистон Президентлигига номзод Сарвар Отамуратов сайловда овоз берди05-12-2016\tСайлов участкалари тузилди04-10-2016\tЎзбекистон Республикаси Президентлигига номзод Шавкат Миромонович Мирзиёевнинг таржимаи ҳоли ва дастури23-11-2016\tСайловчилар рўйхати — фуқаролар сайлов ҳуқуқларини таъминлашнинг муҳим кафолати09-11-2016\tҚонунийликни таъминлаш — муҳим вазифа04-02-2014\t«Биз — буюк юрт фарзандларимиз!»01-05-2015\tМиллий рақс нафосати05-02-2014\t«Expo Milano 2015» Милан шаҳрида жаҳон кўргазмаси очилди02-05-2015\tБаркамол авлод тарбияси06-02-2014\tАҳоли саломатлиги муҳофазаси — устувор мақсад05-05-2015\tЎзбекистон Президентининг Сочидаги Олимпия ўйинларининг очилиш маросимида иштирокига доир07-02-2014\tЗамонавий тўлов тизими аҳолига ҳисоб-китоб чоғида қўшимча енгиллик яратмоқда07-05-2015\tБебаҳо хазина10-02-2014\tПарламентда учрашувлар08-05-2015\tШоир хотирасига эҳтиром 12-02-2014\tЯнгича ёндашув ва истиқболли лойиҳалар09-05-2015\tБошланғич ташкилотлар фаолияти таҳлил қилинди13-02-2014\tТинчлик тумори11-05-2015\tКалендарь


Азим Суюн. Япония жаннат эмас, аммо... (1991) - www.ziyouz.uz\nБош саҳифа МатбуотҚайта қуриш даври матбуотиАзим Суюн. Япония жаннат эмас, аммо… (1991)\nБундан икки-уч йил бурун кунчиқар мамлакати ҳисобланмиш олис Японияда «Японча-ўзбекча луғат» нашр этилганлигини эшитиб ҳайратлангандим. Яқинда эса ўзбек тилида гапира оладиган ва ёза оладиган япон олими — Токио дорилфунуни адабиёт куллиёти доценти, шарқшунослик кутубхонасининг илмий ходими Хисао Кумацу билан танишиб жуда хурсанд бўлиб кетдим.\nТўғриси, тил билиш одатий ҳол ҳисобланиши керак. Хорижий давлатларда аслида ҳам шундай. Лекин шундоқ ёнгинангда ўз она тилини — ўзбек тилини билмай, билишни истамай, билса ҳам «юмалоқ ёстиқ» қилиб гапирадиган, гапирса ҳам ўз фикрларини икки энлик қоғозда ифода этолмайдиган жужун (манқурт)ларни кўравериб… ёки Ўзбекистонда етмиш йилдан буён яшаб, ўзбек тилининг «ў» ҳарфини ҳам «ҳазм» қилолмай келаётганларнинг гоҳ очиқ, яширин таъна-дашномларини эшитавериб… сабр-тоқат билан кун кечираётганингда… бирдан бир япон сен-ла она тилингда эркин, равон суҳбат қурса, гурунглашса ҳайратланмай, севинмай бўладими, ахир?!\nХисао Кумацу жаҳондаги ҳар томонлама ривожланган давлатнинг фарзанди. Электронлаштирилган, компьютерлаштирилган мамлакат олими. Аммо ғоят самимий, нозиктаъб, мулойим, хушфеъл инсон.\n«Японларнинг ҳам армони борми?» — деб сўрадим ундан ярим ҳазил, ярим чин оҳангда. «Армонсиз одам, ҳатто армонсиз давлат бўлмайди, — деди у жилмайиб. — Бизнинг ҳам армонларимиз кўп, уларни қўятурайлик, бироқ ўша техникалашган, машиналашган, роботлашган диёримизда табиий одамгарчилик, инсонгарчилик туйғулари тақчил бўлиб бораяпти. Айтайлик, бир ота-онанинг икки фарзанди бир дастурхон устида бемалол суҳбатлашиб ўтиролмайди. «Темиртан»лар билан банд, улар билан кўпроқ «суҳбат» қуришади. Бундай ҳаёт кечириш кейинги йилларда ёшларимиз ичида сезиларли норозиликларга сабаб бўлмоқда. Темирлар ҳеч қачон инсонга инсондек дўст бўлолмайди…»\nХисаони, унинг дардини тушунгандек бўлдим. Аммо менинг Ўзбекистоним бугун Япония каби мамлакатлар ривожи, тараққиёти сари интилмоқда. Мен унга шу ҳақда сўзлаб бердим. Хисао ҳам мени тушунгандек бўлди. Тараққий этиш йўлларини ўзича шарҳяади.\n«Энг аввало, — деди у, — ҳамма соҳада бирдай иш юритувчи тил — ўз она тилингиз бўлиши керак. Фақат она тил орқалигина инсон сийратидаги бор мавжуд имконият юзага чиқади! Она тил билангина асл маърифатга эришилади. Миллий кадрлар пайдо бўлади. Ахир, она тилда иш юритилмаса ҳақиқий юрт эгалари қаёқдан туғилади? Бегона тиллилар… сизнинг Ватанингиз учун эмас, ўз шахси ва ўз ватанлари манфаати, дея гоҳ ошкора, гоҳ яширин ҳолатда ҳаракат қилади. Инсон табиатан шундай яралган.\nМамлакатингиз тараққиётга эришаман деса, тезроқ чин истиқлолга — мустақилликка эга бўлмоғи керак! Мустақиллик ягона бўлади. Унинг иқтисодий, сиёсий… каби турлари йўқ.\nМустақилликка эришган мамлакат, албатта, биринчи галда ўз ички имкониятларини ишга солади, чет давлатлар билан тўғридан-тўғри алоқа қилади. Ўзбекистоннинг ички имкониятлари жуда катта. Мен ишонтириб айтаманки, Японияда ҳам бундай имконият йўқ. Тангри берган сахий офтоб, табиий бойликлар, тенгсиз иқлим… эҳ-ҳе, Ўзбекистоннинг келажаги порлоқ!\nТағин бир гап. Ўзбекистон, Қозоғистон, Қирғистон, Тожикистон, Туркманистон ҳар бир жабҳада қадимги Туркистон каби ҳамжиҳатлик билан иш юритиш зарурият бўлади. Ахир, йўлингиз бир, сувингиз бир, ҳавоингиз, тупроғингиз бир! Тақдирингиз бир! Хабарим бор… Халқларингиз орасидаги нифоқ — узоқ қуллик занжирларининг узилишига эмас, балки, янада яшовчанлигига хизмат қилади!\nЯпония жаннат эмас, аммо мустақил давлат. Унинг бахти фақат шунда!»\nХисао Кумацунинг бу мулоҳазалари менинг учун янгилик эмас. Йигирма-йигирма беш йилдан буён шундай ўйлаб келаман. Лекин буюк бир мустақил давлат олими фикрлари билан ўзимнинг қарашларим хосу мос, муштараклигидан, рости, ичимда хурсанд бўлиб қўйдим. Унинг гапларини жим туриб эшитдим.\nХисао «Ўзбекистон тараққиёт талаби билан ҳам мустақилликка эришолмаслиги мумкинми?» деган саволимга «Ҳа, чин демократик кучлар, партиялар хилмахиллиги бўлмаса мумкин, узоқ давом этиши мумкин!» — дея қатъий жавоб берди.\nШундан сўнг уни тарих, адабиёт, санъат доирасидаги суҳбатга тортдим. Ўзи, қилаётган ишлари ҳақида сўзлаб беришни илтимос қилдим. У рози бўлди.\n— 1951 йил 28 февралда туғилганман. Лекин бу муҳим эмас. Муҳими: йигирма йилдан буён XIX асрнинг иккинчи ярмидаги ва XX аср бошларидаги Туркистон тарихи, адабиёти билан шуғулланиб келишим. Асосий ишим Фитрат фаолияти ва ижоди ҳақида.\n«Фитратнинг «Мунозара» асари ҳақида қайдлар» деган илмий рисолам 1981 йилда Анқарада нашр этилган. «Фитрат ва «Ёш бухороликлар»нинг фикр ҳаракатлари тадрижи» деган рисолам эса инглиз тилида чиққан. Бундан ташқари «Бухоро маҳаллаларига доир», «Бухоро ва Қозон», «Ўрта Осиё мусулмонларининг аҳволи», «Тошкент эшонлари», «Андижон қўзғолони ва Мадали эшон», «Қўқон ва Истанбул» сингари мақолаларим турли манбаларда эълон қилинган.\nТуркияда уч йил тадқиқотлар олиб бордим. Турк ва ўзбек тилларини шу ерда ўргандим…\nҲа, Хисао ўзбек, турк тилларига самимий муҳаббат қўйган. У бундан ташқари инглиз, рус тилларини ҳам пухта эгаллаган олим. Хисаонинг тил билишдаги ютуқларини кўриб, ўзимизнинг бечора «тилсиз» олимларимизнинг ношудлигини эсладим. Кўпчилиги ҳатто ўз она тилларида эркин гаплашишни билишмайди-я, ёзиб-чизишни-ку қўяверинг!\nХисаонинг айтишича, умуман ҳозир Японияда, ўзбек тилини билишга қизиқиш кучайган. Киато университетида чиғатой-ўзбек тили ўқитилаяпти экан. Мано деган профессор Заҳириддин Муҳаммад Бобурнинг «Бобурнома»сини япон тилига таржима қилибди. Бир қанча мутахассислар назарлари Алишер Навоий, Абулғозийхон, «Шайбонийнома» муаллифи Муҳаммад Солиҳ, Убайдуллахон ва бошқа шоир, олим, давлат арбоблари ижоди, ҳаёти, фаолиятларини ўрганишга қаратилмоқда экан. Энг муҳими, ўзбек тилини ўргатувчи дарслик яратилибди…\nХисаодан бундай қизиқишлар изоҳини сўраганимда, қуйидагича жавоб берди: — Бизнинг ҳисоб-китобимизга қараганда, дунёдаги жамики ўзбеклар сони йигирма тўрт миллионни ташкил этади. Бундай қадимий ва катта халқнинг жаҳон цивилизациясига қўшган ҳиссаси ҳам беқиёс! Шундай экан, Ер юзидаги ҳар бир ўзини билган миллат ўзбек тилини, тарихини, маданиятини, адабиётини, санъатини ўрганмаслиги, унга эътиборларини қаратмаслиги мумкинми?..\nЯпонияда ўзбеклар яшаш-яшамаслиги билан ҳам қизиқдим. «Билишимча, — дейди у — бизда озчилик — уч-тўрт оилагина яшайди, аммо қондошларингиз татарлар билан бир юз йигирма-бир юз эллик оилани ташкил этади. Яқинда Япония ҳукумати бу мусулмонлар учун алоҳида масжид қуриб бермоқчи. Улар ўз урф-одатлари, расм-русумларини унутган эмас».\nХисао Кумацу бугунги Ўзбекистон билан бир олим сифатида чуқурроқ танишга ҳаракат қилди. У Самарқанд, Бухоро, Андижон вилоятлари сафарида бўлди. «Ўзбекистон тарихий ёдгорликлари ва маданиятини сақлаш жамияти»да, Тошкент тумани «Ленин йўли» давлат хўжалигида ажойиб гурунглар берди. Филология фанлари номзодлари, олимлар Ортиқбой Абдуллаев, Нўъмонжон Раҳимжонов, «Ёдгорлик» илмий-ишлаб чиқариш фирмасининг бош директори Амирсаид Усмонхўжаев ва камина Хисао суҳбатларидан баҳраманд бўлдик. Дунёнинг бир четида ўзбек тилини ўрганиб, халқимиз тарихини, маданиятини оламга ўзича танитаётган япон дўстимиздан миннатдорлигимизни яшириб ўтирмадик, унга, япон халқига аталган яхши сўзларимизни айтдик.\n«Халқлар, давлатлар илтифоқи икки кишининг оддий мулоқотидан, дўстлигидан бошланади, мана бизлар дўст бўлдик, энди навбат Ўзбекистон ва Японияга…» — дейди Хисао ширин жилмайиб.\nХисао Кумацу Қозонга учиб кетди. Ундан Истанбулга ўтади. У ўз ватанига борганидан сўнг илмий ишлар билан шуғулланишидан ташқари бирор япон мактабида ўзбек тилидан дарс бермоқчи!\nОмад сенга ёр бўлсин, ўзбекнинг дўсти, дўстим Хисао Кумацу!\n«Ўзбекистон адабиёти ва санъати», 1991 йил 16 август.\n← Аввалги Аввалги Исмоил Бекжон. Улуғбек расадхонасини ким буздирган? (2006)\nКейинги → Кейинги: Ботирхон Валихўжаев. Сароймулкхоним – Бибихоним мадрасаси (2006)


hidoyat.uz – “Мовароуннаҳр” нашриётининг сайти - ЗАЙНАБ БИНТИ АБУ САЛАМА\nРасулуллоҳнинг (соллаллоҳу алайҳи ва саллам) тарбияларини олган (ўгай қизлари). Онаси: Умму Салама бинти Абу Умаййа (розияллоҳу анҳо).\nАсл исми Барра бинти Абу Салама ибн Абдул Асад бўлган. Расулуллоҳ (соллаллоҳу алайҳи ва саллам) исмини “Зайнаб” қўйганлар. Мадина аёлларининг фазилатлиси эди. Пайғамбаримиз (алайҳиссалом) уни яхши кўриб: “Зайнаб қаерда? Зайнаб нима қилди?” деб чақирар эдилар.\nСами Анвар Жаҳиннинг “Расулуллоҳ (соллаллоҳу алайҳи ва саллам) атрофидаги аёллар” китоби асосида тайёрлади.


“МОҲИР ТАХЛАМ”НИ ҚАНДАЙ КЎЧИРИБ ОЛИШ ВА ЎРНАТИШ МУМКИН? | NORMA.UZ\n“МОҲИР ТАХЛАМ”НИ ҚАНДАЙ КЎЧИРИБ ОЛИШ ВА ЎРНАТИШ МУМКИН?\nБиринчи қадам. “Моҳир тахлам” дастурий маҳсулотининг дистрибутиви кўчириб олиш учун эркин тақдим этилади. Шунчаки ушбу тугмани босинг:\nОлинган файл - SetupМТ.exe ёрдамида дастурни компьютерга ўрнатинг.\nЎрнатилган дастурни иш столингиздаги ёрлиғидан фойдаланган ҳолда ёки “Кириш” менюсидан ишга туширишингиз мумкин.\nДастур намойиш версияси кўринишида эркин тарқатилади. У “Моҳир тахлам” имкониятлари ҳақида тасаввурга эга бўлишга ёрдам беради.\nИккинчи қадам. Бу шартни “Солиқ ва божхона хабарлари” ҳамда “Норма маслаҳатчи” газеталарига йиллик обунани расмийлаштириб, бонус сифатида “Моҳир тахлам” дастуридан бир йил давомида фойдаланиш ҳуқуқига эга бўлганлар ёки “Моҳир тахлам”ни алоҳида сотиб олганлар бажариши мумкин.\nНамойиш версиясидан дастурнинг ишчи іолатига ўтиш ва барча материалларга кириш іуєуєини єўлга киритиш учун дастурни рўйхатдан ўтказинг.\nРўйхатдан ўтказиш учун Интернетга уланиш зарур.\n“Моҳир тахлам”нинг компьютерда ишга туширилган намойиш версияси интерфейсида юқори панелдаги “Ёрдам” тугмасини босиб, “Рўйхатдан ўтказиш”ни танланг.\nОчилган ойнада (обуна шартномасини юридик ёки жисмоний шахс сифатида расмийлаштирганингизга қараб) СТИРингизни киритинг ва “Маълумотларни юбориш” тугмасини босинг.\nСиз norma.uz интернет-ресурсида рўйхатга олиш саҳифасига ўтасиз. Бу ерда фойдаланувчининг қисқача анкетасини тўлдиришингиз лозим бўлади. Анкетада сўраладиган маълумотлар дастурнинг тўлиқ версиясини активлаштириш ҳуқуқига эга бўлганлар ҳақидаги маълумотлар билан солиштириш учун керак бўлади. Маълумотлар тасдиқланганидан сўнг, рўйхатдан ўтказиш амалга оширилади.\nДастурнинг ишчи версиясини рўйхатдан ўтказиш ва активлаштириш тўғрисидаги тўлиқ маълумотни унинг намойиш версиясида “Фойдаланувчилар диққатига” жилдида жойлашган “Моҳир тахлам 2012 й. тўғрисида” файлида ўқиш мумкин.


Яна асоссиз қарздорлик, яна электр таъминотидан\n1 Фев 2019 2816\nФарғона вилояти Учкўприк тумани истеъмолчилар ҳуқуқини ҳимоя қилиш жамиятига Кичик Қашқар қишлоғида яшовчи фуқаро Қ.Қорабоев ёзма шикоят аризаси билан мурожаат қилди. Унинг мурожаатида ёзилишича, фуқарога туман электр тармоқлари корхонаси томонидан асоссиз қарздорлик ёзилган.\nМазкур мурожаат туман электр тармоқлари корхонаси ва жамият мутахассислари иштирокида ўрганиб чиқилди. Маълум бўлишича, Қ.Қорабев ўз хонадонидаги эски русумдаги электр ҳисоблагични алмаштириш мақсадида электр тармоқлари корхонасига ариза билан мурожаат қилган ва ҳисоблагич тармоқдан ечилиб, ўрнига янги электр ҳисоблагич ўрнатиб берилган. Бироқ янги ҳисоблагич маълумотлари корхонанинг компьютер базасида кўринмай қолган, ёки киритилмаган.\nБу ҳолат мутахассислар томонидан ўрганиб чиқилиб, фуқаро Қ.Қорабоевга ёзилган 9316 кВт ёки 2 129 637 сўм қарздорликнинг олди олинди ва янги электр ҳисоблагич корхонанинг компьютер дастурига киритилди.\n27 Июн 2020 1815\n24 Июн 2020 1808\n19 Июн 2020 1432\n3 Июл 2020 1370\n27 Июн 2020 1297\n18 Июн 2020 1263\n2 Июл 2020 1035\n16 Июн 2020 1015\n17 Июн 2020 903\n16 Июн 2020 802\n10 Июл 2020 725


“Биз Халқ демократик партиясини танладик!” | Ўзбекистон Халқ демократик партияси\n“Биз Халқ демократик партиясини танладик!”\n2019-09-27 15:09:14 1219\nЯқинда Навоий шаҳрида бир гуруҳ ёшлар Ўзбекистон ХДПга аъзо бўлди. Биз улардан айримларининг фикрлари билан қизиқдик.\nГулбону ҚУВВАТОВА, Ўзбекистон Миллий университети биринчи босқич талабаси, Зулфия номидаги давлат мукофоти соҳибаси:\n– Анчадан бери сиёсий партия аъзоси бўлиш ҳақида ўйлаб юргандим. Тўғриси, Халқ демократик партиясининг ташаббуслари, амалий ишлари менга маъқул бўлди. Партия депутатларининг ташаббуслари, ижтимоий ҳимояга муҳтож фуқароларни қўллаб-қувватлаш бўйича олиб борилаётган амалий ишлари ҳақида оммавий ахборот воситалари орқали танишиб боряпман. Партиянинг янги Сайловолди дастурига киритилаётган долзарб ижтимоий масалалар, хусусан, “Яшаш минимуми” ва “Истеъмол саватчаси” тўғрисида қонунлар қабул қилиш зарурати тўғрисидаги таклифлари ҳам менга жуда маъқул бўлди.\nЯқинда Халқ демократик партияси томонидан ташкил этилган тарғибот тадбирларида иштирок этдим. Унда партиянинг янги дастурий мақсадлари ҳақида маълумот берилди. Тиббий хизмат сифатини яхшилаш, коммунал хизматлар тарифларини мувофиқлаштириш бўйича партия илгари сураётган ташаббуслар кўпчиликнинг манфаатига хизмат қилади, деб ўйлайман.\nШунинг учун айнан Халқ демократик партияси сафида бўлишни истадим. Зиммамда катта масъулият турибди. Чунки мен энди мамлакатимиздаги энг тажрибали сиёсий партия аъзосиман. Билим ва тажрибамни аямай меҳнат қилишга ҳамда партия сафида туриб, ўз таклифларимни илгари суришга ҳаракат қиламан.\nДавронбек НАМОЗОВ, “Навоий кон-металлургия комбинати” давлат корхонаси Марказий кон бошқармаси Тармоқлар ва подстанциялар цехи меҳнатини ташкиллаштириш ва меъёрлаш бўйича муҳандиси, “Мард ўғлон” давлат мукофоти соҳиби:\n– ОАВ орқали сиёсий партиялар фаолиятига оид янгиликлар билан мунтазам танишиб бораман. Уларнинг барчаси мамлакатни ижтимоий-иқтисодий ривожлантиришга оид турли ташаббус ва лойиҳалар билан чиқмоқда. Аммо бу жараёнда ЎзХДПнинг алоҳида ўрни бор, деб ўйлайман. Чунки партиянинг ижтимоий ҳимояга эҳтиёжманд одамларга ҳар томонлама кўмак бериш, аҳоли бандлигини таъминлашдек эзгу мақсадлари бозор иқтисодиёти муносабатлари ривожланиб бораётган бугунги кунда тобора долзарб аҳамият касб этмоқда.\nПартия илгари сураётган ушбу масалалар менга жуда маъқул келди. Шунинг учун ҳам ҳеч иккиланмасдан партия аъзолигига қабул қилишларини сўраб мурожаат этдим. Энди ЎзХДП томонидан ташкил этилаётган турли давра суҳбатлари ва семинар-тренингларда фаол иштирок этиб, сиёсий билимларимни янада мустаҳкамлайман.\nХалқ деморктик партияси сафидалигим келгусида депутат, етакчи, сиёсатчи бўлиш орзуларим амалга ошиши йўлида биринчи қадам бўлади, деб ўйлайман.


Туркияда АҚШ консуллиги ходими қўлга олинди | Qalampir.uz\nТуркияда АҚШ консуллиги ходими қўлга олинди\nОлам\t22 Декабрь 2021 16:37 5773\nТуркияда АҚШ фуқароси, Американинг Байрутдаги консуллиги ходими Германияга учиб кетиш учун Сурия фуқаросига паспортини сотиб юборганликда гумонланиб ҳибсга олинди. Бу ҳақда Истанбул хавфсизлик бошқармаси хабар берган.\n“11 ноябрь куни Истанбул аэропортида паспорт назорати ўтказилганда Сурия фуқароси Р.С. бошқа шахснинг паспортини кўрсатиб, Германияга учиб кетмоқчи бўлгани аниқланди. Текширув паспорт Байрутдаги Америка консуллиги ходими, АҚШ фуқароси Д.Ж.К. га тегишли эканини кўрсатди”, дейилади хабарда.\nҚайд этилишича, эркаклар Истанбул аэропортида учрашиб, бир-бирларининг кийимларини алмаштирган, шундан сўнг Америка дипломатик миссияси ходими ўз паспортини сурияликга 10 минг долларга топширган. Тинтув чоғида пул солинган конверт топилган.\nҲар икки гумонланувчи қўлга олинган. Кейинчалик суд АҚШ фуқаросини ҳибсга олган, суриялик эса кетмаслик тўғрисида тилхат олиб қўйиб юборилган.\nАҚШ Сурия Туркия паспорт\n15 Январь 22:19 80339\n14 Январь 10:39 76999\n14 Январь 17:30 73915\n15 Январь 22:39 42231


Ислом Кaримов номидaги Тошкент хaлқaро aэропортидa спортчилaримизни вaзирлик вa идорaлaр, жaмоaтчилик вaкиллaри, оммaвий aхборот воситaлaри ходимлaри, отa-онaлaр вa мухлислaр кутиб олди.\nПрезидентимиз Шaвкaт Мирзиёев рaҳбaрлигидa aҳолининг ижтимоий ҳимоягa муҳтож қaтлaмлaригa моддий вa мaънaвий ёрдaм кўрсaтиш, жисмоний имконияти чеклaнгaн ёшлaрнинг билим олиши, сaломaтлигини мустaҳкaмлaши, қизиқиши вa интилишигa кўрa кaсб-ҳунaр эгaллaши учун зaрур шaрт-шaроит ярaтишгa aлоҳидa эътибор қaрaтилмоқдa. Бунинг сaмaрaсидa юртимиз пaрaлимпиячилaри жaҳон вa қитъa чемпионaтлaри, Пaрaосиё вa Пaрaлимпия ўйинлaридa мувaффaқиятли иштирок этиб келaётир.\nIII ёзги Пaрaосиё ўйинлaрида қитъaмизнинг 43 мaмлaкaтидaн 3 минггa яқин пaрaлимпиячи 18 спорт тури бўйичa ғолиблик учун беллaшди. Ўзбекистон термa жaмоaси тaрихдa илк мaротaбa 54 нaфaр спортчи билaн пaуэрлифтинг, дзюдо, ўқ отиш, сузиш вa енгил aтлетикa бўйичa бaҳслaрдa иштирок этди.\nТaъкидлaш жоизки, Ўзбекистон пaрaлимпиячилaрининг мaзкур нуфузли мусобaқaгa пухтa тaйёргaрлик кўришидa дaвлaтимиз рaҳбaрининг 2017 йил 9 мaртдaги Ўзбекистон спортчилaрини 2020 йил Токио шaҳридa (Япония) бўлиб ўтaдигaн XXXII ёзги Олимпия вa XVI Пaрaлимпия ўйинлaригa тaйёрлaш тўғрисидaги қaрори муҳим дaстурилaмaл бўлди. Қaроргa кўрa, спортчилaримизнинг зaмонaвий меъёрлaр aсосидa ўқув-мaшғулот йиғинлaрини ўткaзиши, тaжрибa вa мaҳорaтини ошириши, Пaрaосиё ўйинлaригa йўллaнмa берaдигaн нуфузли мусобaқaлaргa тaйёрлaниши вa улaрдa муносиб қaтнaшиши учун бaрчa шaрт-шaроит ярaтилди.\n— Пaрaосиё ўйинлaригa жиддий ҳозирлик кўргaндик, — дейди енгил aтлетикa бўйичa олтин медaль соҳиби Ҳусниддин Норбеков. — Нaтижa ҳaм кутилгaнидек бўлди. Ядро улоқтириш бaҳслaридa 10 йил дaвомидa ўзгaрмaй келгaн жaҳон рекордини янгилaб, ғолибликни қўлгa киритдим. Хaлқaро мaйдонлaрдa эришaётгaн ютуқлaримиздa Президентимиз рaҳбaрлигидa спортни ривожлaнтириш, ёшлaрни ҳaр томонлaмa қўллaб-қуввaтлaш вa иқтидорини нaмоён этишигa қaрaтилaётгaн улкaн эътибор муҳим омил бўлмоқдa. Эндиги мaқсaдим, Пaрaлимпия ўйинлaридa мувaффaқиятли иштирок этиш.\nЎзбекистон делегaцияси aъзолaри III ёзги Пaрaосиё ўйинлaри дaвомидa сузиш бaҳслaридa 2 мaртa жaҳон рекорди, 12 мaртa қитъa вa 13 мaртa Пaрaосиё ўйинлaри рекордлaрини янгилaди. Шунингдек, ўзбекистонлик енгил aтлетикaчилaр томонидaн 1 мaртa жaҳон, 2 мaртa Осиё, 9 мaртa Пaрaосиё ўйинлaри рекордлaри ўрнaтилди.\nБу кaби нуфузли спорт мусобaқaсидa учинчи мaротaбa иштирок этгaн Ўзбекистон делегaцияси aъзолaри Вaтaнимиз шaънини янaдa улуғлaб, озод вa обод юртимиздa Пaрaлимпия ҳaрaкaти жaдaл сурaтлaрдa тaрaққий этиб борaётгaнлигини aмaлдa янa бир бор исботлaди.\n— Мусобaқa кескин курaшлaргa бой бўлди, — дейди дзюдо бўйичa 81 килогрaммгaчa вaзн тоифaсидa Пaрaосиё чемпиони Нурбек Мирзaев. — Рaқиблaрим кучли бўлишигa қaрaмaсдaн улaрни енгиб, олтин медaлгa сaзовор бўлгaнимдaн хурсaндмaн. Орзуим 2020 йилдa Япониянинг Токио шaҳридa ўтaдигaн XVI Пaрaлимпия ўйинлaридa ҳaм юқори нaтижaлaргa эришишдир.\nТaдбирдa Ўзбекистон Республикaси Бош вaзирининг ўринбосари A.Aбдуҳакимов сўзгa чиқди.


«Яна бир бор она бўлмоқчиман…» Ёхуд иккиламчи бепуштлик - 16 Апреля 2014 - www.SheJoT.CoM\nГлавная » 2014 » Апрель » 16 » «Яна бир бор она бўлмоқчиман…» Ёхуд иккиламчи бепуштлик\nФарзанд дунёга келтириб, уни улғайтираётган аёлга яна бир бор ҳомиладорлик ва гўдагига кўкрак тутиш бахти насиб қилмаслиги мумкинлиги кимнинг ҳам хаёлига келади, деб ўйлайсиз? Минг афсуслар бўлсинки, ҳозирда бу каби ҳолатларни кўп учратиш мумкин. Иккиламчи бепуштлик ҳақида олий тоифали шифокор, акушер-гинеколог Наргиза АКБАРОВА маълумот беради.\nҲомиладорлик юз бериб, фарзанд кўрган, ҳомиласи «тушиб» қолган ёки аборт қилдирган аёллар икки йил давомида ҳомиладорликдан сақланмай мунтазам жинсий ҳаёт кечирса-ю, бироқ ҳомиладор бўлмаса, албатта, шифокор кўригидан ўтиши зарур.\nАёлнинг ёши улғайгани сари ҳомиладор бўлиш имкониятлари (фертиллик) камайиб боради. Тахминан 35 ёшдан кейин ҳар тўртинчи аёлда бепуштлик кузатилади. 18-30 ёшлар оралиғида фарзанд кўриш эҳтимоли юқори ҳисобланади. Йиллар ўтиши билан аёл организмидаги тухум ҳужайралари жиддий хромосом ўзгаришларни бошдан ўтказади. Ўз навбатида бу ҳомиладорликнинг яхши кечиши ва соғлом болани дунёга келтиришга тўсқинлик қилиши мумкин. Иккиламчи бепуштликнинг сабаби тўғри аниқланса, уни даволаш ҳам осон кечади.\nҲомиладор бўлишга тўсқинлик қиладиган касалликлар:\nтухумдонлар, бачадон найлари, бачадон бўйни ва қиндаги яллиғланишлар;\nбачадондан ҳайз вақтидан ташқари қонли ажралмалар кузатилса;\nгормонал фоннинг ўзгариши.\nШунингдек, аборт қилдирган аёлларда бачадон эндометрийси зарарланиши туфайли етилган ҳамда уруғланган тухум ҳужайра бачадон деворига бириколмай қолади. Бу ҳолат иккиламчи бепуштликнинг энг оғир ҳолатларидан бири саналади. Аборт малакали шифокор томонидан ўтказилган тақдирда ҳам бир қанча нохушликларга сабаб бўлишини унутмаслик лозим.[ www.BePuL.NeT -Saytdan olindi]\nЖинсий аъзолардаги жароҳатлар ҳам иккиламчи бепуштликка сабаб бўлиши мумкин:\nжарроҳлик амалиётидан кейинги жароҳатлар;\nяра изи, чандиқлар;\nтўқималарнинг бирикиб кетган жойлари (спайка);\nчот орасидаги жароҳатлар.\nБу каби жароҳатларни даволаб, муаммони ижобий ҳал этиш эҳтимоли юқори.\nНотўғри ташкил этилган турмуш тарзи ҳам ҳомиладорликка тўсқинлик қилади:\nовқат, турли хил дорилардан заҳарланиш;\nсилла қуриши, озғинлик ёки ҳаддан ортиқ семизлик;\nсифатсиз таомларни тановул қилиш.\nБиологик номутаносиблик иккиламчи бепуштликнинг яна бир сабаби саналади. Маълум сабабларга кўра, иккинчи марта турмуш қурган аёлларда ҳам иккиламчи бепуштлик кузатилади. Негаки, биринчи турмушидан фарзанд кўрган бўлади. Бундай ҳолатда, албатта, турмуш ўртоғи билан биргаликда шифокор кўригидан ўтиш ҳамда даволаниш тавсия этилади.\nҲомиладорлик юзага келишига ёрдам берувчи дори-дармонлар;\nЛапароскопик жарроҳлик билан фиброзли ўсимталар олиб ташланади, бачадон найлари очилади.\nЭндокрин тизимдаги хасталиклар туфайли юзага келган иккиламчи бепуштликни қалқонсимон без фаолиятини яхшилаш билан бартараф этиш мумкин. Ҳар бир ҳолатга шифокор томонидан алоҳида ёндошув талаб этилади. Гинекологик касалликлар натижасида юзага келган иккиламчи бепуштлик махсус терапия билан даволанади. Шунингдек, айрим ҳолатларда шифобаҳш гиёҳлар билан муолажа қилиш ҳам ёрдам беради. Бироқ буни малакали мутахассис — шифокор тавсиялари билан амалга ошириш лозим! Чунки шифобаҳш гиёҳлардан нотўғри фойдаланиш организмга акс таъсир этмаслиги кафолатланмаган.\nИккиламчи бепуштлик тўғри даволангандан кейин, аёлда яна бир бор оналик бахтини туйиш имконияти пайдо бўлади. Шунинг учун асло тушкунликка берилманг, яхшиси, ижобий натижага эришиш учун ўзингиз ҳам ҳаракат қилинг!\nКатегория: Foydali maslahatlar / Полезны советы | Просмотров: 2900 | Добавил: iphone | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


19:43 21 Феврал 2018\n13:44 12.04.2017 (Янгиланган 14:53 24.05.2017) Ҳавола олиш\nТОШКЕНТ, 12 апр — Sputnik. Бироз олдин Россия мухолифати етакчиси Алексей Навалний интернетда филм намойиш қилиб унда миллиардер Алишер Усмоновга кўплаб айблар қўйган эди.\nХусусан, гўёки Усмонов Медведевга Рублеводан уй ҳовли совға қилгани, унинг конларида ишлаётган шахтёрлар жуда кам ойлик олаётгани, Усмонов ўзига тегишли бўлган газета ва журналларда цензура ўрнатгани, Россияга солиқ тўламаётганини, давлат активларини арзон-гаровга сотиб олгани ва бошқалар.\nАлишер Усмонов "Ведомости" нашрига берган интервьюда ушбу айбловларни бирма-бир ва асосли инкор этди ва улар сариқ чақага ҳам арзимаслигига далиллар келтирди.\nАлишер Усмонов Навальнийни туҳмат қилгани учун судга бермоқчи\nБиринчидан, Навалний айтиб ўтган Рублеводаги ер майдонини Алишер Усмонов дастлаб ўз синглиси учун сотиб олган, лекин синглиси у ерда яшашни истамаган. Кейин Усмонов ушбу ҳовлини ўз уйи ёнида бўлган, Илья Елисеевнинг "Соцгоспроект" фондига тегишли бошқа ер майдонига алмаштириб олган экан.\n"Мен 20 йилдан бери яшаётган ўз ҳовлимни кенгайтириш имконини анчадан бери қидириб юрган эдим. Шунинг учун ҳам ҳовлим ёнида жойлашган, фондга тегишли бўлган ер майдонини, мендан узоқроқда жойлашган синглимнинг ҳовлисига алмаштиришни ўзим таклиф қилдим", — деди Усмонов "Ведомости" нашрига.\nКўчмас мулк соҳаси мутахассислари фикрига кўра, ҳақиқатдан ҳам Рублевода 12 гектар бўш майдон ва 4 гектар ҳашаматли уй қурилган ҳовлининг бозордаги нархи тенг экан.\nИккинчидан, Алишер Усмонов конларида руда очиқ услуб билан, яъни экскаваторлар ёрдамида қазиб олинади. У ерда бирорта ҳам шахтер ишламайди.\n"Навалний ҳатто биз рудани очиқ услуб билан қазиб олишимизни ҳам билмайди. Бизда бирорта ҳам шахтёр йўқ. Корхоналаримизда 300 минг киши ишлайди ва уларнинг ҳаммаси ўз ҳудудида ўртача бўлган ойликдан юқори маош олади", — деб изоҳ берди Усмонов.\nУчинчидан, Усмонов ўзига тегишли бўлган бир неча медиа манбаалари, газета ва журналлар ишига умуман аралашмаслигини таъкидлади.\nАлишер Усмонов: Ўзбекистонга инвестор сифатида таклиф қилишса - албатта бораман\n"Мен фақат бир нарсани айтишим мумкин: Мен бундай қилмайман. Мен ўзимга тегишли медиа фаолиятига умуман аралашмайман", — деди Алишер Усмонов.\nТўртинчидан, Алишер Усмонов олаётган даромадининг ярмидан кўпи чет мамлакатлардаги қимматли қоғозлар билан бўлган фаолиятидан бўлсада, у Россия солиқ резиденти эканини ва барча шахсий солиқларни Россия ғазнасига тўлаётганини хабар қилди.\n"Мен Россия ғазнасига жисмоний шахс сифатида 400 миллон доллар солиқ тўладим", — деди Алишер Усмонов.\nБешинчидан, Алишер Усмонов ҳеч қачон давлатдан ҳеч нарса бепул ёки арзон-гаровга олмаганини таъкидлади. Бизнесмен фикрига кўра, давлат ва бизнес турли мақсадларга интилади. Бизнес — кўпроқ фойда олишга, давлат — ушбу фойданинг кўпроқ қисмини солиқ сифатида олишга. Шунинг учун давлат билан фақат ҳамкорлик қилиш мумкин, лекин ундан ҳеч нарса текинга олиб бўлмайди.\n"Шунинг учун ҳам, мен ҳеч қачон давлатдан ҳеч нарсани бепул ёки арзон-гаровга олмаганман. Бу менинг принципим", — деди Алишер Усмонов.\n"Агар жаноб Навалний менинг компанияларимни бошқараётган расмий шахсларга мурожаат қилганида эди, ушбу саволларнинг барчасига аниқ ва тушунарли жавоб олган бўлар эди. Ҳеч нарса ўйлаб топишга тўғри келмас эди", — деди Алишер Усмонов.\nБизнесмен айтишига қараганда, Россияда сентябрда бўлиб ўтадиган сайловлар олдидан, мухолифатчи Навалний ўзини коррупцияга қарши фаол курашчи сифатида кўрсатиш ва омма олдида қўшимча очколар жамлаш мақсадида ушбу ишни қилган.\nНавалнийнинг ёлғон айбловлари жамоатчилик олдида бизнесмен обрўсига путур еткизиши мумкин, шунинг учун Алишер Усмонов уни судга беришга қарор қилган.


Учта экранга эга биринчи ноутбук тақдим этилди (фото) » Ўзбекистон янгиликлари – Zamin.uz\nАмериканинг ўйин ускуналарини ишлаб чиқарувчи Razer компанияси CES 2017 халқаро кўргазмасида учта экранга эга дунёдаги биринчи ноутбукни тақдим этди, деб ёзади «Дарё». Project Valerie деб номланувчи янги қурилма 17,3 дюймли экранларга эга.\nProject Valerie Blade Pro модели базасида ишлаб чиқилган. Иккита қўшимча экран ноутбукнинг қопқоғи очилгач, марказий қисмдан суриб чиқарилади. Элранларнинг ҳар бири 3840×2160 пикселли бўлди.\nЭкрани учта бўлганлиги сабабли, ноутбукнинг оғирлиги 5,5 килограммга етади, қалинлиги эса 3,8 сантиметрга тенг.\nШунингдек, қурилма Nvidia GeForce GTX 1080 видеокартаси ва Intel Core i7 бақувват процессори билан жиҳозланади.\nНоутбук бозорга айнан қачон чиқиши ва унинг нархи ҳозирча сир тутилмоқда.\nТеглар: экран дюймли қопқоғи кўргазмасида ўйин видеокартаси


«ТОЛСТОЙНИНГ ЎЗБЕК СУҲБАТДОШИ» - Умид БЕКМУҲАММАД - Inja san'at\n1909 йилнинг ёз ойлари. Тула губернияси.\nСокин ўрмон сўқмоғининг сукунатини отнинг дупур-дупури бузди. Сўқмоқ четида турган кишилар ёнига келган оқ от устида серсоқол, елкалари кенг, шляпа кийган бир киши ўтирарди. У отдан тушиб, бошида симоби салла, эгнида адрас тўн, қотмадан келган баланд бўйли кишига бармоқлари йўғон қўлини узатди:\n– Салом, Лев Николаевич!\nСаллали киши ҳам салом бериб ўзини таништирди:\n– Ассалому алайкум, мен Абдувоҳидқориман!, – дея у ҳам қўлини узатиб кўришди.\n– Ўрта Осиёликка ўхшайсиз?, – савол берди Лев Николаевич.\n– Ҳа. Мен Тошкентдан келдим. Душманларим иғвоси билан Тулага сургун қилиндим. Ўзим мадрасада мударрислик қилганман, 2-Давлат думасига депутат ҳам бўлганман.\nШу тахлит Чор империяси тузумига қарши ҳаракатлари учун сургун қилинган доғистонлик Қозиев, Магомед Эфендиев ва тошкентлик Абдувоҳидқори эрталабгача машҳур инсон билан гурунглашдилар. Мусулмон зиёлиларининг суҳбатдоши ўрмон ортидаги Ясная Поляна қишлоғилик елкалари кенг, серсоқол, шляпа кийган қария эди. У дунёга танилган ёзувчи Лев Толстой бўлиб, уйига боргач, кундалигига шундай сўзларни битиб қўйди: “ Мен бугун буғдойранг ўрта осиёлик билан танишдим…”\nТолстой ёзган буғдойранг Ўрта Осиёлик Абдувоҳидқори эди…\n…Жангу жадаллар сабабли зах ерларда ётиб-туравериб ўпкасини шамоллатган зобит, таниқли адиб Лев Толстой 1862 йили шифокорлар маслаҳатига кўра, Бошқирдистонга боради. Ғоят хушманзара Қоралиқ қишлоғида ўпкасини даволатиш учун қимиз ичиб юрганида шу ерлик Софья исмли қизни севиб қолади ва унга уйланади. Энди оддий қишлоқ шифокори қизи Софья Андреевна Берс (1844-1919) ни графиня Толстая дея чақира бошладилар.\nХотинининг юртида Толстойни, энг аввало, жой номлари ҳайратлантирди. Масалан, Қоралиқ. Кейин атрофда нафақат бошқирд, татарлар, балки бухоролик, хоразмлик ва тошкентликларнинг кўплиги, уларнинг тили, урф-одатлари адиб учун қизиқ эди.\nОрадан йиллар ўтиб, 1909 йилдаги Тулада бўлган учрашувда Толстой бир пайтлари хотинининг юртидаги сўзларини эшитиб, кийимларидан ҳайратланган Ўрта Осиёлик мусулмон билан тонггача гурунглашди.\nСуҳбат чор тузуми, ер-сув, дин масаласидан тортиб, Ўрта Осиё мусулмонлари ҳаёти ҳақида бўлди.Толстой жаноблари Абдувоҳидқорининг шунчаки оддий мусулмон эмаслиги, мадраса мударриси, қози, Россия давлат думасига депутат бўлиб сайланган жамоат арбоби, ислоҳатлар ва чор мустамлакачилиги зулмига қарши кескин фикрлар билдиргани учун бадарға этилган исёнкор эканлигини англади. Мавзу ўз-ўзидан Ўрта Осиё мусулмонлари ҳаёти ҳақида бўлди.\nЛев Николаевич Абдувоҳидқорига Ислом дини тўғрисидаги ўз тушунчаларини баён қилар экан, Муҳаммад пайғамбар билан боғлиқ ҳадисларни тўплаётганини гапирди:\n– Балки, эшитгандирсиз, кунларнинг бирида хурмо дарахти остида ухлаб қолган Муҳаммад пайғамбар уйғонсалар, тепаларида душман Дуъсуур қилич яланғочлаб турган эмиш. У Пайғамбардан сўрабди:\n– Эй Муҳаммад, энди сени ўлимдан ким қутқаради?\nШунда пайғамбар жавоб берибдилар:\nДуъсуурнинг қилич ерга тушибди. Уни қўлга олган Муҳаммад пайғамбар ўз навбатида сўрабдилар:\n– Эй Дуъсуур, энди сени ўлимдан ким қутқаради?\n– Ҳеч ким!, – дебди.\nШунда пайғамбар уни озод қилиб:\n– Бил, сени ҳам ўлимдан меним Аллоҳим қутқарди,-дебдилар ва унинг қиличини қайтариб берибдилар. Дуъсуур кетаётиб “Сен мендан хайрлироқсан”, дебди. Муҳаммад пайғамбар эса унга қарата:\nДуъсуур : “Мен Аллоҳдан бошқа илоҳ йўқлигига ва сен Унинг расули эканинггга ишондим”, дея шаҳодат келтириб, мусулмон бўлибди. У шу тариқа пайғамбарнинг дўстларидан бирига айланибди. Мана ислом маърифати,-дея Лев Николаевич ўзи тўплаётган яна бошқа ҳадислардан ҳам сўз очади:\n– “Жаҳаннам нафсга хуш келган нарсалар билан, жаннат эса нафс истамаган нарсалар билан ўралгандир”, “Кишиларнинг қусурларини, агар у қусурлар уларнинг ўзларида бўлса ҳам юзига солмоқдан сақлан”, “Ҳамма кишилар учун яратилган нарсалардан фақат ўзи учун фойдаланган кимса айбдор ва қонун олдида жавобгардир”, “Ҳақиқат инсонлар учун нақадар аччиқ бўлса-да, ҳақиқатни сўйлагин”… Бу каби ҳадислар нақадар ҳаётий, ҳаққоний! Уларда инсон умрининг мазмуни мужассам. Мен бир неча йиллардирки, Абдуллоҳ Суҳравардийнинг “Ҳазрати Муҳаммаднинг ҳадислари “ китоби орқали ҳадисларни тўплаб, уларни ўқувчиларга рус тилида тақдим этдим. Қозон университетида ўқиётганимда, Уфага хотиним билан ҳар гал борганимда, ўша ерлик ва у ерга борган мусулмон савдогарлар билан суҳбатлашиб, кўнглимда ислом динига муҳаббат уйғонди,-деди Толстой ва шу мавзуда яна узоқ сўзлади:\n– Менга Тбилиси шаҳридан Елена Ефимовна Векилова исмли аёл мактуб йўллаган, унда Петербург технология институтида, ҳамда Москвадаги Александровск ҳарбий билим юртида юнкерлик қилаётган иккала ўғлининг православ динини ташлаб, ислом динига ўтиш борасидаги маслаҳатларим сўралганди. Афтидан ўғилларининг дўстлари, ёки уларнинг қўшнилари орасида татар, бошқирд мусулмонлар кўп бўлиб улар таъсирида Елена Ефимовнанинг фарзандлари ислом динига ўтишни маъқул топишган. Бу борада оилаларида балки келишмовчилик, балки баҳсу мунозаралар бўлган ва шундан келиб чиқиб маслаҳат тарзида менга ойиси мактуб битгандир.\n– Бу ҳақда олдинроқ сиз билан суҳбатимизда айтгандингиз,ҳатто мактубни ўқиб ҳам бергандингиз, – дея Магомед Эфендиев Толстойнинг гапини маъқуллади.\n– Ҳа, эсингизда экан. Хуллас, мен Векилова хонимга ўз қарашларимни баён қилиб, ўғилларининг истакларини қўллаб қувватлагандим.\nШундан сўнг Толстой мактубида баён қилинган мулоҳазаларини суҳбатдошларига қайтадан айтиб берди.\nСуҳбатдош мусулмонлар буюк адибнинг ислом дини ва Муҳаммад пайғамбар тўғрисидаги бу сўзларидан мағрурланиш ҳисларини туйдилар.\nТолстой гурунгни Абдувоҳидқорининг мадраса мударриси, қози, Россия давлат думасига депутат бўлиб сайланган жамоат арбоби бўлганини билгани боис, Ўрта Осиёга қилинган чор босқини, Пётр 1 ҳаракатлари-ю Перовскийдек истилопараст генералнинг Хоразмга юриши ва шармандаларча чекинганига боғлади.\nТабиийки, суҳбатдош мусулмонлар бу мавзулардаям Лев Николаевичнинг фикрини билишни исташарди.\nСуҳбатда Перовский номи тилга олиниши билан, Толстой “Декабристлар” романида 19 асрдаги Россия ҳаёти, аслзодалар, зобит ва сарой амалдорлари ўртасидаги зиддиятлар, исёнкорлик, босқинчилик, хуллас реал ҳаётни ёритганини сўзлаб берди.\n– Асаримдаги қаҳрамонлардан бири генерал Перовскийдир, – деди Толстой суҳбатдошларига.\nШундан кейин Толстой суҳбатдошларига генерал Перовский тўғрисида маълумот берди:\n– Оренбург генерал губернатори Василий Алексеевич Перовский (1794-1857 ) 19 асрда Россиянинг энг донгдор кишиларидан, императорнинг эса арзанда генералларидан бўлган. У Ўрта Осиёни босиб олиш ташаббускорларидан эди. Айни пайтда кўплаб ёзувчи-шоир, олимлар билан дўст бўлиб, ҳатто Пушкин билан анча яқин эди. 1833 йил кузида Пушкинни Оренбургдаги уйида меҳмон ҳам қилган. Пушкиннинг генерал билан яқинлигига сабаб, губернаторнинг акаси Алексей Перовский (1787-1836) ёзувчи бўлиб, ўз даврининг билан шуҳрат қозонган кишиларидан эди.\nГенерал Перовский, шунингдек, В.Даль, Штернберг, А.Брюллов, Н.Хаников, Г.Данилевский сингари Россиянинг буюк рассом ва олимларини Оренбургга таклиф қилиб, уларга шароит яратиб берди. Бу тадқиқотчи зиёлилар 1839 йили Перовскийнинг Хива хонлигига қилган юришида иштирок этишди. Ҳужум муаффақиятсизликка учраб, Оренбургга қайтишгач, Н.Хаников “ Хива юриши” номли асарини ёзади.\n“Хива юриши”да ёритилган воқеалар, мени ғоятда ҳайратга солди. Перовский шахсини ўрганиш асносида Хоразм билан боғлиқ бошқа асарларни, чоризм босқинчилигини акс этдирган тадқиқотларниям ўқиб чиқдим.\nҲатто, 1876 йили юқоридаги воқеалар юз берган Оренбургга бориб, “ Декабристлар” асари учун ҳужжатлар тўпладим.”Хива юриши”ни чоп этган “Рус архиви” нашри бош муҳаррири П.Бартеневга хат ёзиб, мавзу бўйича мени қизиқтирган саволларга жавоб изладим – деди Толстой.\nМаълумки, “Декабристлар” романини ёзиш жараёнида адиб қарашларида кескин ўзгаришлар юз берди.Ҳатто, насрни қўйиб, публицисткада ижод қилди.»Одамга кўп ер керакми?», “Инсон нима билан тирик?”, “Худо ҳақиқатни кўрса ҳам тезроқ айта олмайди” сингари мақолалар ёзди.Деҳқончасига яшаб, ер чопди, этигини ўзи тикиб, гўштсиз овқат ея бошлади.Текинга овқат берадиган ошхона очди.\nҚозиев, Эфендиев ва Абдувоҳидқори билан 1909 йилда кечган суҳбат оқшомида Толстойнинг ана шу эътиқоди яққол акс этиб турар, шу боис гурунг тонггача давом этганди. Кейинчалик ёзувчи бўлиб етишган ва ўша суҳбатдан ғоят таъсирланган Магомед Эфендиев орадан йиллар ўтиб, Толстой билан қилган гурунгларини қоғозга туширди.\nАбдувоҳидқори Магомед орқали Толстой билан танишганди. Бу учрашувдан бир йил ўтиб, 1910 йилнинг ноябрида Толстой вафот этди. Абдувоҳидқори машҳур адибнинг дафн маросимида ҳам қатнашган. ”Абдувоҳидқори Абдурауфқориев Толстой билан суҳбатлашган биргина ўзбек кишиси эди”(В.Булгаков, “Л.Толстой в последние годи жизни” М, 1960, стр-390-391). Абдувоҳид қори 1909 йил ёзигача ва ундан сўнг ҳам 83 йиллик умри давомида ( 1855-1938) ўз даврининг хонзодалари, қози-ю генераллари, Давлат Думаси депутатлари, элчи ва ҳукумат арбоблари билан учрашди, суҳбат қурди.Аммо уларнинг ҳеч бирини Абдувоҳид қори Толстойчалик салоҳиятли ШАХС дея билмасди…\nОрадан етти йил ўтиб, 1917 йилнинг февралидагина Абдувоҳидқори сургундан ватанига қайтди.\nХўш, машҳур адиб билан гурунглашиш шарафига эга бўлган ягона ўзбек – Абдувоҳидқори аслида ким эди?\nУ 1855 йилда Тошкентнинг Шайх Хованди Тоҳур даҳасида туғилган бўлиб, болалигида отаси Абдурауф қоридан таълим олади. Кейин Эшонқули додҳоҳ, ундан сўнгра Бухородаги Эрназарбий мадрасасида таҳсил олади. Таҳсилни тугатиб, Тошкентдаги Мирзаабдуллабой мадрасасида имом, мударрис, кейинроқ эса даҳа қозиси сифатида фаолият юритади.\nСанъатшунослик фанлари номзоди Сирожиддин Аҳмаднинг тадқиқотларича, “ ўз даврининг илғор зиёлиси сифатида генерал Жўрабек, Орифхўжабой, Мақсудхўжа Отахўжаев, Саидкарим ва Саидғани Саидазимбоев, Валиҳожи Абдумаликбой, Эшонхўжа Маҳмудхўжаев, Саидалиҳожи Эшонхўжаев сингари маърифатли бойлар, уламолар билан дўст тутинади. Абдувоҳидқори араб, форс ва рус тилларини биладиган, даврнинг олд зиёлиларидан бўлиб, нафақат фиқҳ илмини, балки чоризм қонунчилигини ҳам мукамммал ўрганган эди”. Шу боис уни 1906 йилда Тошкент шаҳар думасига, 1907 йилда эса Россия Давлат Думасига депутат этиб сайлашади. Шу тариқа Абдувоҳидқори Петербургга бориб, туркистонликлар манфаатларини ҳимоя қилган, қонунчиликка маҳаллий аҳоли талабларини киритишга уринган ягона туркистонлик вакил-депутат бўлган.\nУ Тошкентдан Петербург шаҳрига бориб, маҳаллий халқлар истакларини ўрганар, шулар натижасида 1905 ва 1906 йилнинг август ойларида Нижний Новгородда ўтказилган Русия мусулмонлар съездида қатнашган, Садри Мақсудий, Абдурашид Иброҳимов сингари шу даврнинг татар ва бошқирд маърифатпарвар раҳбарлари билан танишиб, суҳбат қурган эди.\nАбдувоҳид қори Давлат Думасидаги йиғинларда чоризм амалдорлари, ҳуқуқшунослари билан музокаралар ўтказиб, мустамлакачилардан ўз халқининг манфаатларини ҳимоя қилишга уринади. Аммо унинг бундай ҳаракатлари “чоризмга қарши фитна тайёрлаётган душман” сифатида баҳоланиб, 1909 йилда у Тула губерниясига сургун қилинганди.\nСургундан у 1917 йилда қайтиб келади. Абдувоҳидқори яна илгаригидек халқ манфаатларини кўзлаган ижтимоий ҳаракатларга фаол аралаша бошлайди. Мунаввар қоридек жадидлар билан ҳамкорлик қилади. “Шўрои ислом” ташкилоти топшириғи билан Петербургга бориб, ўз халқи манфаатларини ҳимоя қилишга уринади. Петербургда М. Субҳий, М.Баракатулло, М.Валихон сингари ёш Афғон давлати арбоблари билан учрашади. 1919 йилдаги Афғонистоннинг Москвадаги элчихонасида ўтказилган йиғинда Афғонистон ва Россия дўстлигини ёқлаб нутқ сўзлайди. 1920 йилдан то 1924 йилгача янги ташкил этилган Бухоро ва Хоразм республикаларининг қад тиклашида “Ёш бухороликлар” ва “Ёш хиваликлар”га ёрдам беради.\n“Ёш хиваликлар” ҳаракатининг йўлбошчиларидан ва 1920 йилда ташкил қилинган ХХРнинг илк раҳбари Полвонниёз ҳожи Юсупов (1861-1936) ўз хотираларида , Абдувоҳид қорининг Хоразм манфаатлари, воҳа тараққиётига катта ҳисса қўшганлигини таъкидлаб ўтганди.\nБироқ у мудом миллий манфаатларни кўзлаб, мустамлакачиликка қарши бўлгани учун доимо шўро ҳукуматининг таъқиблари остида яшайди. 1923 йилда Саид Ҳамза исмли арабистонлик билан учрашгани учун уни Қозоғистонда уч ой ҳибсда сақлашди. Кейин озод қилишди.Эътиборлиси, уч йил олдин хорижлик араб билан шунчаки суҳбатлашгани учун қамалган қори, 1926 йилда Москва рухсати билан халқаро анжуманда қатнашиш учун Арабистонга юборилган.\nАнжумандан қайтиб келгач, Тошкентда яшай бошлади.Бироқ 1937 йил қатағони уни ҳам ўз домига тортди. 1938 йил 12 январ куни эса қамоқхонада… калтаклаб ўлдирилди.Бу вақтда у 83 ёшга кирган қария эди.Шу тариқа Толстой билан суҳбатлашган, халқини маърифатли қилишга ҳаётини бағишлаган жадид зиёлисининг умри шундай фожеали якун топди.


Экспертиза Идлибда кимёвий қурол қўлланганини тасдиқлади\n20:08 / 06.04.2017\nСуриянинг Идлиб шаҳридан Туркиянинг Адана шаҳрига 3 нафар сурияликнинг жасади олиб келинди ва патологоанатомик экспертиза ўтказилди. Туркия Адлия вазири Бекир Бўздоғнинг маълум қилишича, экспертиза хулосалари ушбу сурияликлар кимёвий қуролдан ҳалок бўлганини тасдиқлаган.\n«Айни вақтда Бутундунё соғлиқни сақлаш ташкилоти ва Кимёвий қуролларни тақиқлаш бўйича ташкилот вакиллари иштирокида ўтказилган экспертиза якунланди. Экспертиза якунлари Асад режими томонидан кимёвий қурол қўлланганини кўрсатди», - деган вазир.\nСурия ҳукумати самолётлари томонидан 4 апрель куни Идлиб вилоятидаги Хан Шайхун пунктига заҳарли газ тўлдирилган бомбалар ташланиши оқибатида тинч аҳоли вакилларидан 100 киши, жумладан, ўнлаб болалар ҳалок бўлиб, 500 киши (аксар қисми болалар) шифохонага ётқизилганди.\nСурияда «Чегарасиз шифокорлар» шифохонасига авиазарба берилди, қурбонлар бор


Усмон Ҳақназаровнинг мақоласи Туркия матбуотида « Ўзбекистон Халқ Ҳаракати\n03 September 2017 - 12:44\nЎзбекистондаги диктатура ва зулмга қарши кўп йиллар давомида тинимсиз курашиб келаётган аноним муаллиф Усмон Ҳақназаровнинг мақоласи Туркия матбуотида чоп этилди. Мақолада Шуҳрат Ғуломовни ФЕТО (Туркия ҳукумати томонидан террорчиликда айбланган, Фатҳуллоҳ Гулан бошчилигидаги ташкилот) ва АҚШнинг ноқонуний ташкилотларини боғловчи кўприк ҳақида сўз юритилган.\nШуҳрат Ғуломов расмий Бишкекнинг ФЕТО – Америка масонларининг юраги бўлган Пенсилванияда яшайдиган ва дунё масонларининг маҳаллий бўлими томонидан ҳомийлик қилинадиган Туркиялик илоҳиётчи Фатҳуллоҳ Гулан билан махфий алоқалари ҳақида яхши хабардор.\nШуни айтиш керакки, Қирғизистон президенти Олмосбек Отамбоев ўз лавозимида фақатгина ФЕТОнинг молиявий ва сиёсий қўллаб-қувватлаши эвазига ўтирибди. Ҳукумат тепасига Кремлнинг қўллаб-қувватлаши, шунингдек Қирғизистондаги антиўзбек шовинизми ва геноцидини ташкил қилиши эвазига келган Отамбоев, бугун Москвадан юз ўгирди ва тўлалигича Пенсилванияга юзланди.


НУРХОН — Nargis.uz\nКўринишидан 14 ёки 15 ёшлар чамаси, эгнида узунасига қат-қат бурмали юбка, оқ шойи кўйлак, бошида дўппи ва лакланган қора туфлидаги бу марғилонлик қизалоқ ҳаётини нафис санъатга бағишлаган. Рақснинг сеҳрли оғушида у яқинлари ва жамоатчилик томонидан ўзига ола қарашларни, хатти-ҳаракатларини қоралашларини буткул унутган. Қиз бола ҳам рақсга тушадими? Қандай шармандалик! Қизалоқнинг ёши аллақачон 12 дан ошган. Демак, паранжи ва чачвон ёпинмоғи лозим. Кейин эса эрга бериш керак.\nНурхон Юлдашхўжаева жамиятда “ножоиз” хатти -ҳаракатлари билан “ном” қозонди. У уйидан қочиб кетиб, Муҳиддин Қори Ёқубовнинг ўзбек мусиқа театри труппасига аъзо бўлди ва биринчи ўзбек раққосасига айланди. 1928 йилдаги суронли даврларда босмачилар ва эркакларнинг консерватив қисмига “тош отиш” билан баробар бўлган паранжидан воз кечиш ва раққосалик касбини танлаш ўта катта жасорат эди. Фақатгина жадидлар ва шўроларгина аёллар эмансипацияси (хотин-қизларни эркинликка чиқариш) тарафдори эдилар.\nНурхон учун гастроллар абадийдек туюларди. 1928 йили Нурхон аъзо бўлган театр труппаси қиз туғилиб ўсган уйнинг яқинида томоша кўрсатарди. Спектаклдан сўнг марғилонлик қизалоқ холасини кўргани борди. Холаси жиянини кўриб, унинг қучоқлаб ўпди-да, уйига таклиф этди. Бироздан сўнг қаердандир Нурхоннинг акаси Соли кириб келди. Холаси Нурхонга қараб, “Нурхон, сен ҳам кир ичкарига, шаҳарда ўрганган рақсларингдан ўйнаб бер”, деди. Нурхон хонага кириши билан Соли эшикни ичкаридан тамбалаб, бехосдан қўйнидан пичоқ чиқарди-да, қизнинг танасига бир неча бор аёвсиз тиғ урди. Шовқин-суронни эшитиб, хонага ёпирилиб кирган меҳмонлар Нурхоннинг қонга беланган жонсиз танасини кўриб, карахт бўлиб қолишди. Ўшанда қиз атиги 16 ёшда эди…\nКейинчалик маълум бўлишича, Солини синглисини ўлдиришга ўзининг йўриғига юрмасдан, раққосалик касбини танлаган қизини кечирмаган отаси мажбур қилган экан. Отани эса, бу қотилликка мулла Камол ва мингбоши ундашган. Кейинчалик бу ҳақда милицияга айбини тан олиб келган Солининг ўзи сўзлаб берган. Суд йигит ва унинг отасига ўлим, қолганларга эса узоқ йиллик сургун жазосини тайинлаган.\nНурхон фоижиали тарзда ҳалок бўлган куннинг эртасига Марғилоннинг асосий майдони қиз билан видолашишга чиққан одамлар билан лиқ тўлди. Унинг жасади солинган тобут баланд минбарга қўйилди. Аёллар қотилни қарғаб, тобут олдида паранжиларини ечишди.\n16 ёшли раққоса қиз 1927 — 1929 йиллар оралиғида ўлдирилган, “Ҳужум” ҳаракати тарафдорлари бўлган икки минг нафарга яқин хотин-қизларнинг бири эди. Бу ҳам аниқланган рақамлар холос. Эрк ва озодликка интилган хотин-қизларнинг баъзиларини аёвсиз тошбўрон қилишган бўлса, бошқаларини майдоннинг ўртасида ваҳшийларча сўйишган, яна айримлари ўз оталарининг қўлида нобуд бўлган.\nМазкур фактларни Марианна Кэмп The New Woman of Uzbekistan китобида келтириб ўтади. Тарихчининг ёзишича, хотин-қизлар эмансипацияси фақатгина паранжидан воз кечиш билан тугамаган. Биринчи галда бу аёлларнинг эрк ва озодлиги учун ўзига хос чақириқ эди. “Ҳужум” ҳаракати муваффақиятли бўлганми ёки йўқ, бу ҳануз баҳсли мавзу.\nМазкур пост дин ёки диний либослардан воз кечиш учун ёзилмади. Ҳар бир инсон ўзи хоҳлаган динга эътиқод қилиш ҳуқуқига эга бўлиб, қандай касб танлашни ва қанақа либос кийишни ўзи танлайди. Аммо ҳар биримиз ўзбек хотин-қизлари бугунги замонавий ҳаётни қуриш йўлида қандай қурбонликлар беришганини асло унутмаслигимиз лозим.\nАввалгиси: Доимо индамай юрган ўғлининг бирданига унга қарши турганига чидай олмай, ота уни сўка кетди…\nНавбатдаги:Аёлнинг на борар жойи, на суянадиган елкадоши йўқ эди…


Импорт божининг янги ставкаларига бағишланган пресс-брифинг бўлиб ўтди\nИмпорт божининг янги ставкаларига ...\nУнда Ўзбекистон Республикаси Инвестициялар ва ташқи савдо вазирлиги, Иқтисодиёт ва саноат вазирлиги, Давлат божхона қўмитаси ҳамда Савдо-саноат палатаси раҳбарияти ушбу қарорни қабул қилишга сабаб бўлган омиллар ва кутилаётган натижалар юзасидан батафсил ахборотлар беришди.\nТаъкидлаш жоизки, мазкур қарор миллий иқтисодиётни диверсификация қилиш, маҳаллий ишлаб чиқарувчиларнинг рақобатбардошлигини қўллаб-қувватлаш, инновацион ривожланиш ва юқори қўшилган қийматли маҳсулотлар ишлаб чиқариш бўйича экспортга йўналтирилган ишлаб чиқаришни ташкил этиш учун шарт-шароитлар яратиш, шунингдек, қулай инвестиция муҳитини шакллантириш мақсадида қабул қилинган. Қарор билан импорт божининг янги ставкалари тасдиқланди.\nБрифингда Давлат божхона қўмитаси Раиси ўринбосари М.Салиев иштирок этиб, мазкур қарорнинг мазмун-моҳияти юзасидан кўргазмали тарзда батафсил тушунтиришлар берди.\nТаъкидланишича, Ташқи иқтисодий фаолият товарлар номенклатурасидаги 11293 та товар позицияларидан\n7261 та товар позицияси ўзгаришсиз қолган;\n2 730 тасига – божхона божи ставклари жорий этилди;\n1 096 тасига – божхона божи ставкалари оширилди;\n208 тасига – божхона божи ставкалари пасайтирилди.\nКиритилган ўзгаришлар натижасида импорт божхона божининг ўртача арифметик ставкаси 8 % ни ташкил этади.\nАнжумадан журналистларга бож ставкалари бўйича киритилаётган ўзгаришларнинг ички истеъмол талабига таъсири, бож ставкаларининг хорижий давлатларнинг бож ставкалари билан таққослама таҳлили ҳақида батафсил ахборотлар берилди.\nБож ставкаларига киритилган ўзгаришлар юзасидан энг кўп импорт қилинаётган товар позициялари мисолида берилган тушунтиришлар ҳам журналистларда мавзу юзасидан аниқ таассуротларни шакллантирди.\nЯна бир муҳим жиҳатни унутмаслик керак - МДҲ мамлакатлари ҳудудидан олиб кириладиган товарлар учун Эркин савдо зонаси тўғрисидаги халқаро шартномага мувофиқ импорт божхона божи ундирилмайди.\nЖорий йилнинг 9 ойи давомида республикага импорт қилинаётган тўловга тортиладиган товарларнинг 50 фоизи эса айнан МДҲ давлатларига тўғри келган.\nМасалан, кундалик турмушимизда энг кўп истеъмол қилинадиган кунгабоқар ёғи ва ун мисолида мавзуга ёндошамиз.\nЖорий йилнинг 9 ойи давомида республикамизга қиймати 114,9 млн. АҚШ долларини ташкил қилувчи 139,9 минг тн. кунгабоқар ёғи импорт қилинган. Шундан атига минг долларлик ёғ бошқа хорижий давлатлардан келтирилган. ҚҚС ставкасининг 5 фоизга пасайтирилганини инобатга олсак, МДҲ давлатларидан олиб келинаётган кунгабоқар ёғи қайтангга арзонлашади.\nГарчи, ушбу товарга нисбатан импорт божи 5 фоизга оширилган бўлса-да, МДҲга аъзо давлатлардан бошқа мамлакатлардан олиб кириладиган кунгабоқар ёғининг (ҚҚСнинг 5 фоизга туширилгани ҳисобига) нархи атиги 0,75 фоизига ошишини кутиш мумкин.\nЁки мавзуга ун мисолида ёндошсак, ҳисобот даврида Ўзбекистонга қиймати 61 млн. АҚШ долларини ташкил қилувчи 345,8 минг тн. ун импорт қилинган. Импорт ҳажмининг 99,9 фоизи МДҲ мамлакатлари ҳиссасига тўғри келади.\nУшбу товар учун импорт божхона божи ставкаси 5 фоизга оширилди, бироқ ҚҚС ставкаси 5 фоизга пасайтирилгани ҳамда импортнинг асосий қисми МДҲ мамлакатларидан амалга оширилиши натижасида уннинг ўртача нархи 5 фоизга пасайишини кузатиш мумкин.\n2019 йилнинг 9 ойи давомида энг кўп импорт қилинган товарлар таҳлил қилинганда, божхона тўловларининг умумий ставкаси ўртача 27,19 фоизни ташкил этди.\n2020 йил 1 январдан жорий этиладиган импорт божи ставкалари ҚҚСнинг 15 фоизга туширилиши билан ҳисоб-китоб қилинганда бу кўрсаткич 26,88 фоизни ташкил этиб, 2019 йил 1 октябрга қадар бўлган умумий ставкага нисбатан 0,31 фоизга пасайиши ҳисоб-китоб қилинди.\nТадбирда журналистлар ўзларини қизиқтирган саволларга атрофлича жавоблар олишди.


ДАУН СИНДРОМИ НИМА?\nДаун синдроми – туғма нуқсон касаллиги бўлиб, болаларнинг хам жисмоний, хам ақлий тарафдан турли даражада ўсишдан қолиши билан характерланади. Соғлом одамларда хромосомалар йиғиндиси 46 тани ташкил этади. Даун касаллигида эса хромосома йиғинлисининг 21 жуфтлигида иккита ўрнига учта хромосома хосил бўлади ва умумий хромосомалар сони ортиб\n47 тани ташкил этади. Бунга 21 хромосома учланиши (трисомияси) дейилади.\nДаун синдроми хар 650 та чақалоқдан биттасида учрайди. Бу касаллик ушбу синдромни белгиларини биринчи бўлиб тарърифлаб берган англиялик врач Джон Даун шарафига 1986 йили қўйилган. Бу синдромнинг айнан хромосомалар сонини ортишига боғлиқлиги эса 1959 йили француз олими Жерар Лежен томонидан исботланган.\nКўп йиллик текширишлар натижасида Даун синдромининг она ёшига боғлқлиги ўрганилган, яъни бу синдром билан туғилган чақалоқларнинг онасини ўртача ёши 33 ёшни ташкил этади. Аммо 19 ёшли оналардан хам Даун синдроми билан туғилган болалар учраб туради.\n2006 йилдан бошлаб 21 март куни Даун билан оғриган болалар куни сифатида нишонланади. 21.03 санаси бежиз танланмаган – 21 хромосома учланиши.\nХозирда тиббиётнинг кучайиши хисобига Даун касаллигини онаси қорни ичидаёк аниқлашнинг иложиси бор. Бундай технологиларнинг хамма жойда мавжуд эмаслиги, уларни ишлата биладиган мутахассисларнинг амалий куникмалари етарли эмаслиги ёки хомиладорларни ўз вақтида врачлар кўригидан ўтмаслиги оқибатида Даун касаллиги хозирда хам учраб туради.\nБутун хаёти давомида «Даун»чилар мутахасислашган тиббий кўрикка мухтож хисобланади. Барча болаларнинг турли даражадаги ақлий етишмовчилиги бўлади. Даунчиларни ўқитишдан мақсад – ўз-ўзига хизмат кўрсатиш ва кейинча жамиятда ижтимоий ўрнини топтиришдан иборат.\nДаунчиларнинг бир қисми ўқиш, ёзиш ва унча мураккаб бўлмаган топшириқларни бажара олади. Қолганлари эса фақат катталар назоратида уларни идора қилиб тургандагина яшай олади.\nДаун касаллиги билан оғриган болалар мактабгача умумтаълим муассасаларига қисқа вақтли ташкил этилган ўқув гурухларига қатнаши мумкин. Кейинча улар махсус мактабларида ақли заифлар дастури бўйича ўқитилади.\nДаунчиларнинг ўйин фаолияти жуда содда: айрим буюмларни айлантириб кўриш ва хонада мақсадсиз айланиб юришдан иборат. Улар тенгдошлари доирасига мухтож эмас. Улар оддий томошабин вазифасида қолади. Уларнинг хаёти давомийлиги қисқа 30-40 ёшни ташкил этади.\nДаунчилар бутун хаёти давомида ёш бола бўлиб қолишади – улар хамиша жилмайган, кўнгилчан, ёқимтой бўлиб битта одамга боғланиб қолишади. Даун касаллиги билан оғриган беморлар ўзига хос юз тузилишига эга. Бекорга уларни «қуёш болалари» деб аташмайди.\nАфсуски Даун синдроми билан туғилган болалардан кўплаб ота-оналар воз кечишади. Уларнинг кўпчилиги бундай болаларни парваришлаш ва назорат қилишни ўз бўйинларига ола билмайдилар. Шунинг учун Даунчиларнинг аксарияти ўз хаётини болалар уйида ўтказишади. Уларни фарзандликка асраб олиш холатлари деярли бўлмайди.\nДаун синдроми билан туғилган болаларда қуйидаги патологиялар кузатилади:\n• Ўн икки бармоқли ичак атрезияси (битиб қолиши);\n• Ўртача гидронефроз (буйраклар димланиши);\n• Оёқ-қўлларини калталиги;\n• Жимжилоғини ўрта фаоангини гипоплазияси (ўсмай қолиши);\n• Юракнинг туғма нуқсонлари;\n• Гипотелоризм (кўзлари орасидаги масофани кичрайиши);\n• Бош мия қоринчаларини катталашуви (черепной давления).\nАвгуст 26, 2017 7965 1 Рукн АНТИҚА КАСАЛЛИКЛАР


"Навбаҳор" Ўзбекистон чемпионати 11- тури доирасидаги "Насаф"га қарши учрашувга тайёргарлик кўришда давом этмоқда. Бугун Александр Волков бошчилигидаги "лочинлар" икки таркибга бўлинган холда ўзаро ўйин ўтказишди. "Қизиллар" ва "Яшиллар" ўртасидаги беллашувда Жабборов ва Мамазулумовларнинг голлари эвазига "қизиллар" бир гол фарқи билан ғалаба қозонишди. Бугунги машғулотда мураббийлар штаби таркибдаги барча дарвозабонларини синовдан ўтказишди. Эслатиб ўтамиз, "Насаф" билан ўйин 11 июнь (шанба) куни "Марказий" ўйингоҳда ўтказилади.\n"Қизиллар": Александр Корнийчук (Мирзохид Маматҳонов), Акрам Баҳриддинов, Дилшод Жабборов, Обид Жўрабоев, Владислав Павленко, Анвар Ражабов, Аъзам Алиев, Сардор Азимов, Игорь Голбан, Тоҳир Шамсиддинов, Мўйдин Мамазулумов.\n"Яшиллар": Акмал Ортиқов (Алибек Туробов), Ҳасан Асқаров, Қаҳрамон Маҳаммаджонов, Равшан Асланов, Илхом Алибоев, Санжар Асқаралиев, Алишер Маҳмудов, Нодир Мавлонов, Шохжаҳон Аббосов, Азиз Турғунбоев, Алибобо Раҳматуллаев.\nГоллар: Дилшод Жабборов, Мўйдин Мамазулумов - Санжар Асқаралиев.


ТИНЧЛИКНИ АСРАШДА ЯКДИЛ БЎЛАЙЛИК — Zamaxshariy.uz\nҲақиқатдан ҳам тинчлик – бу ислом шиоридир. Шунинг учун ҳам инсонлар ўзаро муомалаларини доимо бир бир-бирларига якдиллик билан, тинчлик тилаш, яъни саломлашиш билан бошлайдилар. Бағрикенглик сифатига эга бўлган ислом дини инсониятга Аллоҳнинг раҳмату ҳамжихатликда бўлишга чақиради. Пайғамбаримиз соллаллоҳу алайҳи вассаллам ғайридин бўлган қўшнига ҳам инсонийлик юзасидан яхши муомалада бўлишга буюрганлар. Динимизда қўни-қўшничилик хақ-хуқуқларига алоҳида эътибор берилиши бежиз эмас. Чунки маҳалла-жамият таянчи, унда турли дин ва миллат вакиллари истиқомат қиладилар. Шунинг учун ҳам буларнинг барчасига якдиллик билан чин инсон сифатида тинчлигимизни қадрига етиб, сидқидиллик билан умргузаронлик қилсак ҳақиқатдан ҳам тинчлигимизга ҳисса қўшган бўламиз.\nАллоҳ таоло улуғ немат бўлган тинчлик неъматини бардавом қилсин, ҳамжиҳатликда, якдилликда умр ўтказишни насиб айласин.\nPrevious Post:ХУШЁРЛИК ВА ОГОҲЛИК – ДАВР ТАЛАБИДИР\nNext Post:Тўй-ҳашамларни ихчамлаштирайлик